भैरवी क साज – Anjoria\nभैरवी क साज\n– ईश्वरचन्द्र सिन्हा\nसिंहवाहिनी देवी के सालाना सिंगार के समय माई के दरबार में जब चम्पा बाई अलाप लेके भैरवी सुरू कइलिन, त उहाँ बइठल लोगन क हाथ अनजाने में करेजा पै पहुँच गयल. रात भर गाना सुनत-सुनत जे झपकी लेवे सुरू कय देहले रहल, ऊहो अचकचाय के उठ बइठल, जइसे केहू ओनके उप्पर लोटा क पानी उड़ेल देहले होय.\nचम्पा बाई के गला जइसन सुरीला रहल, बइसहीं ओनकर रूपो अइसन रहल कि देखवइयन के झाँई आवे लगे. औ भैरवी के ओन्हे जइसे सिद्धि मिलल रहल; बनारस में ओह समय ओनके जोड़ के भैरवी गावे वाला केहू दूसर नाही रहल. चम्पा बाई क टीप ओह भोरहरी के बेरा गंगा के चीर के ओह पार रेती तक पहुँचत रहल. जइसहीं चम्पा बाई दोहराय के गउलिन- ‘लगत करेजवा में चोट’ सज्जै दरबार झूम उठल.\n‘वाह मालिक, तनी बताय के’- मंदिर के ओर के सीढ़ी से ई आवाज लगते, दरबार के एक कोने में जइसे हलचल मच गयल. चम्बा बाई चकपकाय के ओहर तकली, त देखैं कि बचऊ महराज क छः फुटी काया सीढ़ी पार कइके सामने आइ गइल हौ. चम्बा के गइबै जइसे भुलाय गयल.\nबचऊ महराज आवाज देहलन- ‘सुरू होवे दा चम्पा, काहें चुपाय गइलू. का सच्चौ के पीर उठ गयल?’\nबचऊ महराज के एतना कहतै दरबार के जउने कोने में हलचल मचल रहल, ओहर से आठ दस जवान लाठी लेहले तनतनाय के खड़ा हो गइलन. ई पट्ठा बल्ली बाबू के रहलन, जेकरे नाम के दबदबा ओह समय बनारस पै रहल. हर समय दर बीस पट्ठ दुआरे पै पड़ल भाँग-बूटी छानल करें और जरूरत पड़ले पै सौ दू सौ के एकट्ठा करे में देर न लगे. बल्ली बाबू के पट्ठन के लाठी खड़कतै, लोगन के देही के जइसे खून सुखा गयल. बाकी बचऊ महराज पै एकर तनिको असर नाहीं देखायल. ऊ अगिला पट्ठा के ओर ताक के कहलन- ‘का रे सुमेरवा! जाय के बल्ली से कह दीहे कि हमसे मिल लीहें.’\nसुमेर टकटकी लगाय के देखत रह गयल. बचऊ महराज कंधे से खसकल दुपट्टा उप्पर चढ़ावत घाट के ओर बढ़ गइलन. दरबार खतम हो गयल. कुछ लोग घरे गइलन, औ कुछ लोग नहाये बदे गंगा किनारे. चम्पा बाई बल्ली बाबू के पट्ठन के घेरा में दालमंडी के रस्ता धइलिन.\nबात ओह समय के हौ, जब तुरुकन के अमलदारी के धूर चटाय के फिरंगिन के कोतवाली चौक के करेजा पर खड़ी होय के भद्दीमल के हवेली से आँख लड़ावे सुरू कइले रहल. बल्ली बाबू के घर एही हवेली के पिछवैं लख्खी चौतरा से सटले रहल. कहल जाला कि एकर नाम लख्खी चौतरा एह बदे पड़ल कि हाथ भरके चौतरा बदे जब दुइ बनारसिन में ठन गयल त दूनो ओर के कुल मिलाय के एक लाख रुपया लड़े में खरच हो गयल. बल्ली बाबू बनारस के सराफा बाजार क राजा कहल जाँय. का मजाल कि एक्को गुल्ली सोना चाहे एक्को सील चाँदी बिना ओनके मरजी के बिकाय जाय. उमिर त अबहीं पचीसिये में रहल, बाकी सराफा के बूढ़-बूढ़ दलाल ओनके गुरू कहैं औ मानै. जब बल्ली बाबू सराफा में पहुँचै त बड़े-बड़े सेठ हाथ में पान के दोना लेके खड़ा हो जाँय. बल्ली बाबू खाली दलालै ना रहें. बल्ली बाबू के रहत सराफा के ओर केहू आँख नाहीं उठाय सकत रहल. सराफा के नइकी कोतवाली पै ओतना भरोसा ना रहल, जेतना बल्ली बाबू पै.\nबचऊ महराज पैंतीस के पास पहुँचल रहलन. बाल-बच्चा वाले रहलन. शरीर और रियाज खानदानी रहल. बाप दादा के बखत से जजमानी होत आइल रहल. जजमानियो एकठे रियासते होले, जेकरे रच्छा बदे मालिक के गु ड ं ा बने के और चेलन के एकठे फउजो पाले के पड़ेला. बचऊ महराज ई दूनो में बनारस उप्पर मानल जात रहलन. ओनकर हवेली बालूजी के फरस पै रहल. ऊ हवेली का रहल एकठे किला रहल. सदरी दुआर एक्कै, बाकी ओम्मे अँगना इग्यारह ठे. बचऊ महराज लँगोट के पक्का रहलन, बाकी ओह समय के रईसन मतिन गाना सुनै के सउख ओन्हऊ के रहल. साल भर पहिले जब बनारस के रईसन के महफिल में चम्पा बाई के धूम मचल रहल, बचऊ महराज कब्बौ-कब्बौ चम्पा बाई क कोठा पै जाय के गाना सुन आवें. बाकी साल भर से चम्पा बाई मुजरा त बन्द करी देहलिन, महफिलो में जाब छोड़ि देहलिन, चाहे केहू ओनके एक लाख देवे बदे काहें न तइयार होय.\nसाल भर पहिले चम्पा बाई के भे ट ं जब बल्ली बाबू से भइल, त चम्पा अपने मतारी के कुल सिखावल-पढ़ावल भुलाय के बल्ली बाबू पर लट्टू हो गइलिन. बल्ली बाबू उहाँ जाये त सुरू कइलन गाना के आनन्द लेवे, बाकी धीरे-धीरे ऊ दूसरे आनन्द में पड़ गइलन. ऊहो समय आय गइल, जब मोजरा के समय रईस लोग दालमंडी पहुँचै त चम्पा बाई के खिरकी बन्द पावें. ई बात दालमंडी के घरे-घरे फइल गयल कि अपने रईस के कहले से चम्पा कोठा बन्द कय देहलिन. दालमंडी में बल्ली बाबू चम्पा के रईस कहल जाये लगलन और चम्पा के रोब-दाब ओह गली में सबके छाप लेहलस.\nनया-नया आयल कोतवाल फरजंद अली के भी तरस के रह जाये के पड़ल. चम्पा के गाना सुने के लालसा ओनके मने में झुराय गयल. चम्पा नाचब-गायब कुल छोड़ त देहलिन बाकी जब सिंहवाहिनी देवी के सिंगार के समय नगिचायल त ओनके अपने माई के कहल इयाद पड़ गयल. ओनकर माई हर साल सिंहवाहिनी देवी के सिंगार के दरबार में गावे बदे जरूर जाँय. ऊ बतउले रहलिन कि चम्पा के नानियो उहाँ जाये में कउनो साल नागा नाहीं कइले रहलिन. ओनके ई विसवास रहे कि देवी जी के किरपा से ओनकर बंस फूलत-फलत आवत हौ. चम्पौ जब से नाचब-गाइब सुरू कइलिन, देवी जी के दरबार में जाय अपने हुनर से माई के रिझावे से ना चूकें. ऊ बल्ली बाबू के राजी कइ लेहलिन कि भोर के बखत मन्दिर में जाय के एक ठे भैरवी सुनाय अइहें.\nओनके संगे बल्ली बाबू के दस बारह पट्ठौ उहाँ गइलन. संयोग क बात कि ओही समय गंगा-नहाये जात के जब बचऊ महराज मन्दिर के पास पहुँचलन त चम्पा के टीप सुनके माई के दरबार में पहुँच गइलन और अन्यासे ओनके मुँह से ऊ बात निकल गयल, जौन दरबारै के खड़बड़ाय देहलेस.\nबल्ली बाबू अपने पट्ठन से जब ई कुल सुनलन त मारे गुस्सा के ओनकर चेहरा लाल हो गयल. ऊ दप से लाठी उठौलन और दलान के बाहर होय गइलन. गल्ली में पहुँचते ओनके मन में न जाने का आयल कि मुड़ के लाठी फेंक के खाली हाथ बचऊ महराज के घरे पहुँच गइलन.\nबल्ली बाबू के देखतै बचऊ महराज उठ के आदर से ओनके बइठावे चहलन, लेकिन बल्ली बाबू खड़ै-खड़ै कहलन- ‘सुमेरवा कहलेस ह कि महराज बोलउले हउवन. सुमेरवा कउनो गुस्ताखी कइलेस का?’\n‘नाहीं हो. चम्पा के भैरवी साल भर पै सुनै के मिलल, तवन ऊ ससुरा लाठी खड़कावे लागल. चम्पो त अइसन लजाइल जइसे तोहार बिअहुता होय.’\n‘बिअहु त ा’ सु न के बल्ली बाबू तिलमिलाय उठलन. तब्बौ अपने के संभार के कहलन ‘कल भोरे में मनकनिका घाट पर चम्पा के भैरवी सुने के तोहके नेवता हौ महराज.’\nबल्ली बाबू के चुनौती समझत बचऊ महराज के देरी ना लगल. ऊ झगड़ा बढ़ावे नाही चाहत रहलन. ऊ त लाठी खड़कले पै सुमेरवा के ई चेत दियावे बदे कि हम तोहरे मतिन पट्ठा नाहीं, बल्कि गुरू हईं, बल्ली बाबू के बात से ऊ समझ गइलन कि बात उहाँ तक बढ़ गइल हौ, जौने से पीछे नाहीं हटल जा सकत. बल्लिओ बाबू बिना जबाब के इंतजार कइले उलट के बाहर चल गइलन.\nई खबर बिजली मतिन सहर भर में फइल गइल. सबकै जबान पै एकै बात रहल कि कल का होवे वाला हौ. दूनो ओर के पट्ठा लाठी चिकनावे सुरू कय देहलन. दूनो कोठियन में हलचल मच गयल. रात दुइये बजे से मनिकनिका पै लोग जुटे लगलन. भोर होत होत बचऊ महराज और बल्ली बाबू अपने-अपने पट्ठन के साथ पहुँच गइलन. ओहारदार पालकी में चम्पा बाई भी उहाँ ले आवल गइलिन. रोवत रोवत ओनकर आँख फूल गइल रहल. बार बार ओनके मन में आयल कि रोय-धोय के बल्ली बाबू के रोकीं. बाकी ई सोच के कि फिर बल्ली बाबू बनारस में कवन मुँह देखइहें, मुँह न खुलि पावे. चम्पा पत्थर के करेजा कय के ई तय कय लेहलिन कि चाहे जवन कुछ हो जाय, बल्ली बाबू के सान में बट्टा चम्पा के मोहब्बत औ चम्पा के अपने स्वारथ बदे न लगे पायी.\nबचऊ महराज सामने के मढ़ी पै बइठल रहलन. बल्ली बाबू उहाँ जाय के पुछलन- ‘का महराज भैरवी सुने के तइयार हउवा.’\n‘हाँ हो! हम त सुरू होवे बदे अगोरत हईं.’ बचऊ महराज मुस्कियाय के कहलन.\n‘साज पै का बजे के चाहीं.’ बल्ली बाबू तनी तिरछा होके कहलन.\n‘चम्पा तोहार हई और साजो तोहरे मन के रहे के चाहीं.’ बचऊ महराज तनी ठनक के कहलन.\nबल्ली बाबू लउट गइलन. चम्पा के पालकी से उतार के सामने के मढ़ी पै बइठा देहलन. हाथ में तलवार ले के माथे पै लगवलन आ आगे बढ़के बचऊ महराज से कहलन- ‘आवा महराज! पहले साज मिलाय लेवल जाय.’\nबचऊ महराज अपने चेला से तलवार लेके माथे लगउलन और जय जगदम्बा कहके सामने आ गइलन.\nजइसे जइसे तलवार खनके, वार अउर ओकर काट होय, वइसे वइसे देखवाइन के साँस टँगाये लगल.\nएक घड़ी बीत गइल, लेकिन दूनो लड़वइयन के तेजी में कउनो कमी ना आयल. चम्पा दाँत से जीभ दबउले करेजा थाम के बइठल साज मिले के घड़ी टकटकी लगाय के अंगोरत रहली. बाकी ई साज त भैरवी से मेल खातै नाही रहल. झलफलाह होबे लगल.\nनहवइया घाट पर आवे लगलन. बल्ली बाबू के निगाह तनी अँजोर में जब चम्पा के झुरायल मुँह पै पड़ल, त ओनके देह में जइसे बिजली दउड़ गइल. अब त ओनकर वार एतना तेज हो गयल कि बचऊ महराज के बचावै करे के फुरसत न मिलै. देखवइयन के अइसन बुझाइल कि अब मैदान बल्ली बाबू के हाथ में हौ. तब ले त चारो ओर हल्ला मच गइल. चम्पा के भाग फुटल. बल्ली बाबू के वार रोके बदे जइसहीं बचऊ महराज तलवार चलउलन, बल्ली बाबू के गोड़ गोबर पै पड़के अइसन बिछलायल कि झटका से चलावल गइल बचऊ महराज के तलवार पर ओनकर गर्दन अपने-आपै लटक गइल.\nबचऊ महराज झप से तलवार फेंक के बल्ली बाबू के दूनो हाथ में उठाय लेहलन. ओनके उठउले तुरते अपने घर पहुँचलन. चेला भेज के डाक्टर बोलउलन. तबले त कुल खतम हो चुकल रहल. चम्पा के जइसे काठ मार गयल. ऊ न त रोवलिन न कुछ बोललिन. बल्ली बाबू के पट्ठा रोय-रोय के चम्पा से घरे चले के समुझवलन, बाकी ऊ त जइसे पत्थर हो गइल रहलिन. न कुछ बोलें, न कुछ सुनें. दुइ घंटा बाद मनिकनिका पर चिता सजावल गयल. बचऊ महराज रोवत-रोवत लास के चिता पे सुतवलन. ओनकर रोवाई देख के पत्थर के करेजा पिघल जाय. अइसन बुझाय जइसे सग्गै छोट भाई के चिता में आग लगावे के होय.\nचिता में आग लग गइल. चिता जल गइल. बाकि चम्पा अपने जगह से हिलली नाहीं. जब लोग चिता बहाय के चले लगलन त अइसन बुझायल जइसे झटके से चम्पा के नींद खुल गइल हौ. बल्ली बाबू के पट्ठा ओहीं रहलन. चम्पा चकपकाय के कह उठलीं- ‘हमैं भैरवी गावे के रहल न. जगउला काहे नाहीं. देरी न हो गयल होई. बल्ली बाबू नराज न होइहें?’ चम्पा के देख के सुमेर के आँख से पानी झरै लगल. चम्पा उठलीं. धीरे-धीरे उहाँ गइलिन, जहाँ बल्ली बाबू के चिता जलावल गइल रहल. पलथी मार के बइठ गइलिन. कुछ गुनगुनइलिन. फिर अलाप लेहलिन. ओकरे बाद ओनके कंठ से फूट निकलल भैरवी- ”सैयाँ बेदरदी दरदिया ना बूझे, रहत नजरिया के ओट.“\n(पाती पत्रिका के अंक 75 ‘प्रेम-कथा-विशेषांक’ से साभार)\nPrevious Post: आसिफ रोहतासवी के दू गो गजल\nNext Post: बाजलि बैरनि रे बाँसुरिया


टटका खबर,5मार्च 2017, अतवार – टटका खबर\nराष्ट्रीय पुरस्कार से सम्मानित भोजपुरी फिल्म कब होई गवनवा हमार के निर्देशक आनंद डी गहतराज के कहना बा कि उनुका नयकी भोजपुरी फिलिम शहंशाह के नायक ला रविकिशन छोड़ दोसर केहू होइए ना सकत रहे. किरदार उनुके के धेयान में राखत बनावल गइल रहे. शहंशाह अब जल्दिए रिलीज होखे वाला बा.\nआज मोदी के रोड शो फेरु बनारस में निकलल जवना में कल्हुओ से बेसी हूजूम जुटल। ओने जौनपुर में मुलायम सिंह अपना भाषण में मोदी के हकीकत से अंजान बतवलन। कहलन कि ऊ हमरा के जानत नइखन।\nमिर्जापुर जिला के मड़िहान इलाका के भदावल गांव के तीन गो नवही एके मोटर साइकिल से जात रहले जब सेमरी गभव का लगे मोटरसाइकिल बेकाबू होके गड़ही में जा गिरल। एह हादसा में दू गो नवहियन के मौत हो गइल।\nदेवरिया के गौरीबाजार इलाका के रामपुर चौराहा प दू गो रोजनीतिक गोलन के बीच भइल मारपीट के वीडियो बनावल एगो पत्रकार ला महँग पड़ गइल. ओकर शिकायत बा कि भाजपा विधायक जनमेजय सिंह के बेटा एही कइला प ओकरा से मीरपीट करे लगलन आ ओकर कैमरो छीन लिहलन.\nसोनभद्र जिला के बीजपुर इलाका में नेमना गाँव का नियरा एगो मिनी ट्रक पलट गइल आ ओहपर सवार बरात के डेढ दर्जल लोग घवाहिल हो गइल. बरात मध्य प्रदेश के देवगांव से बभनी इलाका के चोना बेना जात रहुवे.\nपश्चिम चंपारण जिला के गौनाहा इलाका में चमौली गांव के नियरा बाल्मीकि व्याघ्र परियोजना के पीरारी जंगल से एगो तेंदुए के लाश मिलल बा.\nभोजपुर जिला में काल्हु राति शराब के नशा कइला का चलते गिरफ्तार एगो रात मिस्त्री के हिरासत में मौत हो गइल. ई खबर सुन के खिसियाइल लोग आजु बड़हरा थाना अउर प्रखंड कार्यालय में जमके बवाल मचवले आ तोड़फोड़ कइले. एगो पुलिस जीप में आगो लगा दीहल ई लोग. लोग के कहना बा कि गिरफ्तार मिस्त्री के मौत पुलिस के पिटाई से भइल बा.\nजौनपुर के सिगरामऊ बाजार में सुल्तानपुर से आवत जौनपुर रोडवेज डिपो के बस के टक्कर एगो ट्रक से हो गइल. एह हादसा में दू आदमी के मौत ठाँवे प हो गइल आ एक दर्जन लोग घवाहिल हो गइल.\nTags: आनंद डी गहतराज, चंपारण, जौनपुर, देवरिया, भोजपुरी फिलिम, रविकिशन, शहंशाह, सोनभद्र


सिवान – Page9– टटका खबर\nसिवान के सुन्दरपुर पैक्स अध्यक्ष पर 27 लाख गबन के मुकदमा\nधान खरीदे ला मिलल पैक्स के मिलल 27 लाख रुपिया के गबन कर लेबे के आरोप लगा के सिवान राज्य खाद्य निगम के प्रबंधक सुमेश्वर पाण्डेय बड़हरिया थाना में सुंदरपुर पैक्स अध्यक्ष गणेश प्रसाद सिंह पर गबन के मुकदमा दर्ज करा दिहले बाड़न.\nसिवान चाँप ढाला पर बस आ ट्रेन के टक्कर\nबुध का दिने सिवान चाँप ढाला पर सिवान के मार्वल इंजीनियरिंग कॉलेज के बस आ काठगोदाम एक्सप्रेस में टक्कर से कम से कम सात जने के मौत ओहिजे हो गइल जबकि कम से कम तेरह आदमी के अस्पताल में गंभीर हालत में भरती करावल गइल बा. जब टक्कर भइल तब ढाला खुलल रहुवे. दुर्घटना का\nसिवान जिला में डाक्टर के गोली मार के हत्या\nसिवान के यूनानी मेडीकल कॉलेज के सहायक प्रोफेसर डा॰ इमरान हसन के कुछ अपराधी गोली मार के हत्या कर दिहलें. हत्यारन के भा हत्या का मकसद का बारे में अबहीं कुछ पता नइखे लागल.


Now your motor cycles may get seized for election duty – टटका खबर\nNow your motor cycles may get seized for election duty\nIn the past cars and other similar vihicles were forcibly taken for election duty. Trucks and Buses were routiney seized or called for election duty. This time motor cylces too will be the target of such seizures and the owner will getacompensation @ Rs.100/- per day.\nअब तकले चुनाव काम खातिर बड़का गाड़ियन के जब्ती आम बात रहुवे बाकिर अबकी का बिहार विधानसभा चुनाव में मोटर साइकिलो एह तरह के जब्ती के निशाना पर रहीहें. परिवहन विभाग जब्त मोटरसाइकिलन खातिर सौ रुपिया रोजाना का दर पर भुगतान करी.\nअइसनका आदेश २७ सितम्बर के बिहार के परिवहन आयुक्त जारी कर दिहले बाड़न आ सगरी अधिकारियन के एह बाबत सुचना भेज दिहल गइल बा.\nसरकार के एह फैसला के जनहित में मानल संभव नइखे. मोटरसाइकिल आम आदमी अपना जरुरत खातिर राखेला भाड़ा पर चलावे खातिर ना. एह फैसला के विरोध स्वाभाविक तौर पर होखी आ हो सकेला कि न्यायालय में केहू याचिको दायर कर देव. बाकिर तबो सावधाने रहला के जरुरत बा.\nCriminals wants to become elected members in panchayat elections\nBJP announces its list of candidates


टटका खबर : 19 सितंबर 2014 – टटका खबर\nSep 19, 2014 आरा, कैमूर, गाजीपुर, गोपालगंज. सासाराम, गोरखपुर, चंदौली, छपरा, जौनपुर, देवरिया, पश्चिमी चंपारण, पूर्वी चंपारण, बक्सर, बलिया, बेतिया, भदोही, मऊ, मोतिहारी, रोहतास, वाराणसी, सिवान\n(बिहार के भोजपुर, रोहतास, बक्सर, आ कैमूर जिला के खबर पर एक नजर)\nगजराजगंज चौकी के मसाढ़ गांव में बियफे रात पड़ल छापा में भूसा में लुका के राखल डेढ़ क्विंटल गांजा बरामद भइल बाकिर अपराधी भाग निकलल.\nनवादा थाना के बाइपास बस पड़ाव पर बियफे का दिने छापा मार के छह गो बस आ दू गो सवारी गाड़ी जब्त कइल गइल. अब एकनी के कागज पत्तर के गहन जाँच करावल जात बा.\nसगरी गरीबन के तीन तीन डिसमिल जमीन, बटाईदारन के पहचान पत्र, खाद्य सुरक्षा वगैरह माँग करत खेतिहर मजदूर संघ संदेश प्रखंड मुख्यालय पर धरना दिहलसि.\nआरा शहर के चारो ओर रिंग रोड बना के आरा के जाम से मुक्ति दिआवे के खाका नेशनल हाइवे अथारिटी बनवले बिया.\nबुध का देर रात अमृतसर-हावड़ा एक्सप्रेस ट्रेन में डकैती डाले के योजना बनवले चार गो डकैतन के असलहा समेत गिरफ्तार कर लिहल गइल.\nकरगहर बाजार में एगो देशी शराब दुकान पर बतकही का बाद मारपीट आ फायरिंग भइल. एह झगड़ा में पाँच जने घवाहिल हो गइले.\nकोचस के छित्तन डिहरा गांव में जमीन के झगड़ा का चलते एगो आदमी के लाठी डंडा से पीट के मुआ दिहल गइल.\nबिक्रमगंज में बियफे का दिने घरेलू गैस एलपीजी वितरण में गड़बड़ी का खिलाफ लोग आरा-सासाराम रोड जाम क दिहल. राज इंटरप्राइजेज गैस एजेंसी गोदाम का सोझा लागल ई जाम कई घंटा चलल जब सीओ आ के जाम छोड़वलन.\nबक्सर शहर में पाॅच गो मोटरसाइकिल चोरन के बियफे का साँझ गिरफ्तार क के जेल भेज दिहल गइल.\nडुमराँव में एक करोड़ चौंतीस लाख रूपिया लगा के बनल माडल थाना भवन के उद्घाटन मुख्यमंत्री जीतन राम माझी बुध का दिने आनलाईन कइलन.\nनया भोजपुर इलाका के चिलहरी गाँव के पछिमारा भैंसहा नदी का लगे बुध का दिने एगो औरत के लाश मिलल जवना के पहिचान नइखे होखत.\nचौसा में 22 सितम्बर से रामलीला शुरू होखी.\nकेसठ के प्रखंड शिक्षा पदाधिकारी ललिता कुमारी के निगरानी टीम बियफे का दिने एगो शिक्षक से पाँच हजार रूपया घूस लेत रंगे हाथ ध लिहलसि.\nएपवा के कैमूर जिला इकाई बियफे का दिने समाहरणालय गेट पर धरना दिहलसि.\nकैमूर जिला के चैनपुर इलाका के खरिगांवा से तीन गो ठग 2.50 लाख के गहना का साथे ध लिहल गइले. ई पुरान बरतन आ गहना बदल के नया देबे के धंधा करत रहले.\n(बिहार के सारण, सिवान आ गोपलगंज जिला के खबर पर एक नजर)\nदहेज में मोटरसाइकिल ना मिलला से नाराज ससुराल वालन पर अपना बेटी के जरा के मुआ देबे के केस कइले बाड़े नइहर के लोग. एह बाबत मसरख थाना में केस दर्ज हो गइल बा.\nबनियापुर के राजद विधायक केदारनाथ सिंह बियफे का दिने कोर्ट में सरेंडर क दिहलन जवना का बाद उनुका के जमानत मिल गइल. इनका पर चुनाव आचार संहिता लाँघे के आरोप बा.\nबियफे का दिने छपरा इंजीनियरिंग कालेज के छात्र हास्टल ना मिलला आ लैब क्लास ना चलला का खिलाफ बवाल कटले आ प्राचार्य के गाड़ी आ प्रशासनिक भवन के शीशा तूड़ दिहले.\nनक्सली रविलाल क निशानदेही पर नक्सली बृजमोहनो सिंह मढ़ौरा पुलिस का गिरफ्त में आ गइल. पानापुर के बसहियां बांधो पर छापामारी क के एगो बड़का नक्सली रविलाल सहनी के गिरफ्तार कइलसि पुलिस.\nसारण पुलिस एटीएम से फर्जी निकासी करे वाला गिरोह के भंडाफोड़ करत सरगना समेत सात गो जालसाजन के गिरफ्तार क लिहलसि.\nमढ़ौरा के अवारी गाँव में दहेज खातिर घर के कनिया के जहर दे के मार देबे के मामला थाना में ओह कनिया के बाप लिखवले बाड़न.\nछपरा नगर परिषद में मुख्य पार्षद शोभा देवी आ उप मुख्य पार्षद सुनिता देवी का खिलाफ पेश अविश्वास प्रस्ताव कोरम का अभाव में वोटिंग खातिर ना चढ़ सकल.\nपचरुखी के सुपौली उत्तर टोला गांव में मंगल का दिने एगो कनिया के फांसी चढ़ा देबे के आरोप ओकर बाप जमसिकरी गांव के काशीनाथ सिंह लगवले बाड़न.\nहथुआ इलाका के रतनपुरा गांव में बैंक मे रुपिया जमा करावे जात एगो नवही के मारपीट के ओकर बीस हजार रुपिया छीन लिहल गइल.\nउचकागांव इलाका के पिपराही पुल का नियरा मोबाइल टावर पर तैनात गार्ड के बुध का रात में गोली मार के मुआ दिहल गइल बा. मरला का बाद ओकर बाइक, नकदी, मोबाइल वगैरह सामानो लूट लिहल गइल बा.\nविजयीपुर पुलिस घाट बंधौरा गांव में एगो मासूम लड़की से कुकर्म करे के कोशिश करे का आरोप में मिश्र बंधौरा गांव के शमीम खां के गिरफ्तार क के जेल भेज दिहलसि पुलिस.\nघूस लेत पकड़ाइल कटेया के पंचायत सचिव भानू प्रताप चौहान के बर्खास्त क दिहल बा. ओकरा पर पिछला चार साल से विभागीय कार्रवाई चलत रहुवे. सजा अब जा के मिलल.\nमहम्मदपुर इलाका के डुमरिया गांव के बरईला चंवर में मछली पकड़े का फेर में एगो लड़िका पानी में डूब के मर गइल.\n(यूपी के बलिया, गाजीपुर आ मऊ जिला के खबर पर एक नजर)\nभीमपुरा थाना के सिहोरीडीह गांव के रहेवाला कांवेंट स्कूल शिक्षक के मेहरारू से फोन पर एटीएम नंबर आ पासवर्ड पूछ के उनुका खाता से 52 हजार रुपिया के आनलाइन खरीददारी क लेबे के मामला सामने आइल बा.\nबलिया के वीर लोरिक स्टेडियम में महिला खेल समारोह का दौरान प्रदेशीय वालीबाल आ खो-खो प्रतियोगिता आजु 19 सितम्बर से होखे जात बा जवना में 18 गो मंडल के टीमें हिस्सा लीहें.\nभाजपा सांसद भरत सिंह काल्हु 20 सितंबर के अपना नवकाटोला घर पर सबेरे 8 बजे से 11 ले लोग से भेंट करीहें आ ओह लोग के समस्या सुनीहें.\nभीमपुरा थाना के करौंदी गांव में बुध का देर रात चोरी करे का कोशिश में धराइल दू गो चोरन के गाँव वाले जम के पिटाई क के पुलिस के दे दिहलन.\nबलिया में घाघरा के पानी घटला का साथे कटान तेज हो गइल बा. सिकंदरपुर के सीसोटार दियरा में कटान में खेत दर खेत भसल जात बा एह कटान में. इब्राहिमाबाद नौबरार में करीब तीन दर्जन घर लील लिहला का बाद घाघरा नरम पड़ गइल बाड़ी.\nअगिला पंचायत चुनाव का बेरा सादात प्रखण्ड के पंचायत 77 से बढ़के 83 हो जाए के उम्मीद बा. एकरा ला जरूरी आवेदन आ गइल बा.\nमंडुवाडीह से लखनऊ जात कृषक एक्सप्रेस के एगो साधारण बोगी के जाम हो गइला से बुध के साँझ आग लाग गइल. सवारी चलत ट्रेन से कूदे लगले. औड़िहार में ओह बोगी के अलग करा के ट्रेन आगे बढ़ गइल.\nहाल ही में गाजीपुर तिराहा पर भइल सोनू राय के हत्या का मामिला ले में आरोपियन का खिलाफ कुर्की के आदेश जारी हो गइल बा.\n(यूपी के गोरखपुर आ देवरिया जिला के खबर पर एक नजर)\nबियफे का दिेन बेसिक शिक्षा अधिकारी देवरिया के तीन गो ब्लाक के 120 स्कूलन के औचक निरीक्षण कइलन आ गैरहाजिर मिलल 11 गो शिक्षक लोग के निलंबित क दिहले.\n22 सितंबर के देवरिया रविंद्र किशोर शाही स्पोर्ट्स स्टेडियम में महिला खिलाड़ियन के चुने खातिर ट्रायल सबेरे दस बजे से होई. एह में हाकी, टेनिस, एथलेक्टिस आ बैडमिंटन खिलाड़ियन के चुनल जाई.\nरामजी सहाय पीजी कालेज के परीक्षाफल घोषित होखे में देरी से नाराज छात्र बियफे का दिने प्रदर्शन कइले.\nतरकुलवा से बाइक से घरे लवटत एगो व्यवसायी से दिनदहाड़े तीस हजार रुपिया लूट लिहल गइल बाकिर थाना में कवनो तहरीर नइखे लिखावल गइल. घायल व्यवसायी के इलाज पथरदेवा में करावल गइल.\nकालेज आवत-जात घरी रोज एगो मनचला के हरकत से परेशान छात्रा बियफे का दिने ‘मर्दानी’ बन गइल आ ला घूँसा से उनकर धुनाई क दिहलसि. धुनाइल मनचला तिवारीपुर के हवे.\nसांसद रहल आ मानव उत्थान सेवा समिति के संस्थापक सतपाल महराज बियफे का दिेन गोरखनाथ मंदिर आ के ब्रह्मलीन महंत अवेद्यनाथ के समाधि प श्रद्धांजलि अर्पित कइले, गोरक्षपीठाधीश्वर योगी आदित्यनाथ से मिलले आ उनुका के ब्रह्मालीन महंत अवेद्यनाथ पर लिखल एगो किताब भेंट कइले.\nपूर्वाचल में इंसेफ्लाइटिस पर शोध करे आइल अमेरिका के टीम के एगो सदस्य डा॰ जेम्स सेवार बुध का रात होटल का बाथरूम में बिछिला के गिर गइले. हाथ शीशा से कट गइल आ एगो गोड़ में हेयर लाइन फ्रैक्चर हो गइल.\nबांसगांव में कौड़ीराम के सोनार से रंगदारी मांगे वाला धस्का निवासी एगो आदमी के पुलिस हिरासत में ले लिहले बिया.\n(यूपी के वाराणसी, चंदौली, जौनपुर, आ भदोही जिला के खबर पर एक नजर)\nसारनाथ में होखे वाला बौद्ध कान्क्लेव से पहिले शहर के सड़कन के गड़हा मुक्त बना दिहल जाई. एह बाबत आदेश जारी हो गइल बा.\nकाशी विश्वनाथ मंदिर के आनलाइन दर्शन करावे खातिर अधिकृत एजेंसी से मंदिर न्यास समिति के शिकायत बा कि अनुमति गर्भगृह में दर्शन पूजन के दिहल रहे बाकिर मध्याह्न भोग आरती ले देखावल जा रहल बा जवन सहमति का खिलाफ बा.\nशिवपुर के गायत्री धाम कालोनी में बियफे का दुपहरिया एगो लड़िका फाँसी लगा लिहलसि. कक्षा नौ में पढ़त रहे ई लड़िका. कवनो सुसाइड नोट ना मिलला का चलते पता नइखे लागत खुदकुशी के कारण.\nजंसा थाना रामेश्वर में वरुणा नदी किनारे विश्वकर्मा भगवान के प्रतिमा विसर्जन करत घरी गोड़ बिछिलइला से गहिरा पानी में गिर पड़ल बाइस बरीस के धर्मेद्र विश्वकर्मा के मौत हो गइल.\nअबकी नवरात में एगो रात कम हो जाई काहे कि महाअष्टमी आ महानवमी एकही दिन2अक्टूबर के मनावल जाई.\nप्रेमिका के उकसवला पर पिछला बुध का दिने अपना भाई प्रकाश के गरदन रेत दिहलसि हुकुलगंज के बबलू यादव. बबलू के गिरफ्तार क लिहल गइल बा आ प्रेमिका के खोजत बिया पुलिस.\nकेराकत के खर्गसेनपुर बाजार में ईट भट्ठा संचालक से एगो आदमी के बतकही हो गइल आ अतना बढ़ल कि गोली ले चल गइल. भट्ठा संचालक के घाहिल भइला का बाद उनुका घर के लोग ओह आदमी का घर पर धावा बोल दिहल. पुलिस के कहना बा कि ओकरा कवनो खबर नइखे.\nजौनपुर के जफरा बाद इलाका के लाडनपुर गांव में बियफे का दिेन जमीन के झगड़ा में मारपीट से एक आदमी के मौत हो गइल आ एक आदमी गंभीराह घवाहिल हो गइल.\nचंदौली में नया कवनो जगहा दुर्गा प्रतिमा स्थापित करे पर रोक लगा दिहल गइल बा.\nबलुआ के बड़गांवा में खेत से एगो बूढ़ के लाश मिलला से सनसनी पसर गइल. बूढ़ आदमी गाजीपुर जिला के सिकन्दरपुर के बतावल जात बा.\nपांच साल के मासूम बच्ची से कुकर्म करे वाला एगो नसही के पुलिस ज्ञानपुर रोड रेलवे स्टेशन से बियफे का दिने ध लिहलसि जब ऊ कहीं भागेका फिराक में रहल.\nवाराणसी-प्रतापगढ़ रेलखंड पर बनकट गांव आ भकोड़ा गांव का बीच बियफे का दिने दू गो औरत ट्रेन का आगा कूद के जान दे दिहली सँ.\nवाराणसी-जंघई रेलखंड पर नेवादा पुलिया का लगे बुध का दिने रेल लाइन से सटले एगो लाश मिलल जवना के मूड़ी गायब बा. बहुत खोजलो का बाद अगल बगल ओकर मूड़ी ना मिलल.\n(बिहार के पूर्वी चंपारण आ पश्चिमी चंपारण जिला के खबर पर एक नजर)\nबंजरिया इलाका के अजगरवा गांव के चौदह साल के एगो लड़िका के मौत बुध का रात साँप कटला से हो गइल.\nबेतिया कचहरी से मंगल का दिने एगो मोटर साईकिल चोरा लिहल गइल जब मचहां के पंडित राम अपना वकील से सलाह लेबे गइल रहलन.\nनौतन में चंद्रावत नदी में डूबल लड़िका के लाश चार दिन बाद उतराइल मिलल.\nआदर्श आचार संहिता लाँघे के आरोपी बेतिया विधायक आ भाजपा के राष्ट्रीय उपाध्यक्ष रेणु देवी आ उनका ड्राइवर के बियफे का दिने कोर्ट में समर्पण का बाद जमानत मिल गइल.\nटटको में टटका खबर


Sachin became Chandan in the eyes of people with Nadiya Ke Paar also didafilm in Bhojpuri Bhojpuri: नदिया के पार से घर-घर के चंदन बन गइलें सचिन, भोजपुरी में भी कइलें फिल्म – News18 Hindi\nBhojpuri: नदिया के पार से घर-घर के चंदन बन गइलें सचिन, भोजपुरी में भी कइलें फिल्म\nजे भी हिन्दी सिनेमा भा भोजपुरी सिनेमा में रुचि रखेला, ऊ "नदिया के पार" फिल्म जरूर देखले होई. एह फिल्म से अभिनेता सचिन के पहचान चंदन के रुप में घर-घर में हो गइल रहे. आज चंदन यानी सचिन के जन्मदिन ह.\nLast Updated : August 17, 2021, 15:54 IST\n“नदिया के पार” फ़िल्म के ना देखले होई! जे भी हिन्दी सिनेमा भा भोजपुरी सिनेमा में रुचि रखेला, ई फिल्म जरूर देखले होई. हालांकि एह फिल्म के साथे एगो भ्रांति जुड़ल बा. आम जनमानस सोचेला कि ई फिल्म भोजपुरी में बनल बा अउरी नदिया के पार भोजपुरी फिल्म ह. ई बात सही बा कि फिल्म के भाषा, लोकेशन अउरी कहानी भोजपुरी आ अवधी पट्टी के मिश्रण पर बा. बाकिर नदिया के पार हिन्दी फीचर फिल्म ह. हाँ एकरा के जरूर आंचलिक हिन्दी फिल्म कहि सकेलीं, जवना लेखां फणीश्वर नाथ रेणू के उपन्यास मैला आँचल के कहल जाला. उपन्यास हिन्दी में बा बाकिर चरित्रन के संवाद स्थानीय बोली में बा. सचिन मने सचिन पिलगांवकर एह फिल्म के हीरो रहलें जिनके एह फ़िल्म में नाम रहे चंदन.\nआश्चर्य देखीं कि सचिन मराठी के बड़ अभिनेता हवें अउरी जब उ 1982 में फिल्म ‘नदिया के पार’ कइलें तबले उनके बाल कलाकार के रूप में 64 गो मराठी अउरी हिन्दी फिल्म आ गइल रहे. उ साल 1975 से कई गो हिट फिल्म बतौर हीरो भी कर लेले रहलें – जइसे गीत गाता चल, बालिका वधू, अँखियों के झरोखे से आदि.\nई सँजोगे बा कि नदिया के पार नाम से एगो फिल्म सन 1948 में भी बनल रहे. फिल्म के लेखक-निर्माता-निर्देशक किशोर साहू रहलें. फिल्म में दिलीप कुमार अउरी कामिनी कौशल हीरो हिरोइन रहे लोग आ एह फिल्म में 8 गो गाना रहे आ सब भोजपुरी में रहे. मोती बीए जी लिखले रहनी. ई फिल्म भी 1948 के छठवां नंबर पर सबसे ज्यादा कमाई करे वाली फिल्म रहे. ओइसहीं 1982 वाला नदिया के पार भी साल के ज्यादा कमाई करे वाला फिल्मन के लिस्ट में जगह बनवलस. नदिया के पार राजश्री प्रोडक्शन बनवले रहे जवन एकर सफलता के बाद एही विषय के लेके 1994 में हम आपके हैं कौन बनवलस, जवन खूब सफल भइल. ई फिल्म कथाकार केशव प्रसाद मिश्र के कहानी कोहबर की शर्त पर बनल रहे. फिल्म के गीत – संगीत अउरी ओकर किरदार चंदन (सचिन) आ गुंजा (साधना सिंह) तक लोग के जेहन में आजुओ बसल बा.\n4 साल के उमीर में ही फिल्मन में रोल करे के शुरुआत करे वाला सचिन के जन्म कोंकणी ब्राह्मण परिवार में भइल. सचिन के पिता जी के बंबई में प्रिंटिंग प्रेस के व्यापार रहे. उनके पिता जी फिल्म निर्माता भी रहलें. एही के कारण बचपने में सचिन के करियर के शुरुआत हो गइल. सचिन के बाल कलाकार के रूप में पहिला मराठी फिल्म ‘हा माझा मार्ग एकला आहे’ से शुरुआत भइल जवना खातिर उनके राष्ट्रीय फिल्म पुरस्कार मिलल. उ बाद में भी एगो रोल खातिर 19वां राष्ट्रीय फिल्म पुरस्कार से सम्मानित भइलें. सचिन के बचपन के उमिर में जूनियर महमूद के साथे जोड़ी खूब हिट भइल. दुनू जाना एके साथे लगभग 15 गो फिल्म कइल लोग. सचिन के कॉमिक टाइमिंग बचपने से गजब रहे. एही वजह से जब सचिन बड़ भइलें आ हिन्दी के साथे मराठी सिनेमा में काम करे लगलें त उनके कॉमिक टाइमिंग के बड़ी सराहना होखे. उ प्रसिद्ध मराठी कलाकार लक्ष्मीकान्त बेर्डे के साथे मिल के मराठी में हिट अउरी क्लासिक कॉमेडी फिल्मन के झड़ी लगा दिहल लोग. सचिन मराठी में कॉमेडी फिल्मन के एगो नया धारा बहवलें जवन आज ले चलत बा.\nउ मराठी में फिल्म बनावेले भी अउरी अभिनय भी करेलें. उ मराठी सिनेमा के सफल फिल्म निर्देशक भी हउअन. उ जब आपन डैब्यू फिल्म बनावत रहलें त एगो नया हिरोइन सुप्रिया के कास्ट कइलें जे बाद में उनकर धर्मपत्नी बन गइली. इनके नाम ह सुप्रिया पिलगांवकर. अब उनके पत्नी टीवी सीरियल में काम करेली. दुनू जाना से एगो बेटी बाड़ी श्रिया पिलगाँवकर. श्रिया मिर्जापुर के पहिला सीजन में हिरोइन के भूमिका में रहली.\nसचिन कइलें बाड़ें भोजपुरी फिल्म\nमराठी होखला के बादो हेतना बढ़िया भोजपुरी एक्सेन्ट बोले वाला सचिन भोजपुरी फिल्म में भी नजर अइलें. उनके नदिया के पार भले हिन्दी में रहे बाकिर संवाद अदायगी में भोजपुरी के टच रहे. हालांकि एके साल बाद उ एगो विशुद्ध भोजपुरी फिल्म में नजर अइलें. ई फिल्म रहे ‘हमार भउजी’. ए में उनके हिरोइन रहली तनुजा. उहे तनुजा जिनके बेटी हई काजोल. तनुजा 80 के दशक के हिट हिरोइन रहली. फिल्म अच्छा व्यवसाय कइले रहें काहें एक साल पहिलहीं सचिन के ‘नदिया के पार’ आइल रहे अउरी सचिन के ठेठ किरदार सभके बड़ा पसंद आइल रहे.\nसचिन के शुरुआत में अच्छा फिल्म मिलला के बाद छोट मोट रोल मिले लागल. उ फिल्म शोले’, ‘त्रिशूल’ अउरी ‘सत्ते पर सत्ता’ जइसन हिट फिल्मन में छोट बाकिर महत्वपूर्ण रोल निभवलें. बाकिर लीड आ विशेष रोल ना मिलला के चलते उ फिल्म निर्देशन में चल अइलें अउरी हिन्दी मराठी में कई गो सफल फिल्म बनवले बाड़ें. सचिन के टीवी में भी देखल जाला. उ टीवी सीरियल में काम भी करेलें अउरी कई गो के निर्माण भी करेलें. उनके 1990 के दूरदर्शन के कॉमेडी शो ‘तू तू मैं मैं’ के के भुला सकेला.\nआज 17 अगस्त के उनके जन्मदिन ह. जन्मदिन के शुभकामना.\n( लेखक मनोज भावुक भोजपुरी साहित्य और सिनेमा के जानकार हैं. यह उनके निजी विचार हैं. )\nभोजपुरी में पढें- रेणु प अपना साहित्य खातिर हमेशा याद रहब डॉ. भरत यायावर\nBhojpuri: संस्कृत-संस्कृति के अनमोल रतन आचार्य रघुनाथ शर्मा\nBhojpuri: बंगाल में तंत्र- मंत्र: केतना सांच, केतना झूठ\nBhojpuri: नहान, ध्यान, दान अउर दीपदान क पावन महीना कातिक\nBhojpuri में पढें- राम के चरित्र के खोज करे वाला आदिकवि बाल्मिकी\nBhojpuri: उपचुनाव में कन्हैया के जादू चली कि तेजस्वी के?\nBhojpuri शोध-समीक्षा के पहिल ग्रंथ 'रामकाव्य परंपरा में मानस' आ 'विप्र' के विप्रत्व\nBhojpuri में पढ़ें मलिकाइन के पाती- वरुण गांधी के बिगड़ल बोल, पानी में रह के मगरमच्छ से बैर\nBhojpuri: इहे हाल रही त खाली फोटो में नीलकंठ महाराज के दर्शन होई\nBhojpuri: तानसेन के असली 'राग- दीपक' काहें लुप्त हो गइल\nBhojpuri में पढ़ें मलिकाइन के पाती- बिहार में चौतरफा घेरा गइल बिया ललटेन छाप पाटी आरजेडी


सगरी हिन्दुस्तान में निरहुआ-आम्रपाली के जलवा – Anjoria\nजुलाई 19, 2016 आम्रपाली, निरहुआ, निरहुआ चलल ससुराल - 2\nभोजपुरी जगत के सबले बड़हन सितारा जुबली स्टार दिनेशलाल यादव ‘‘निरहुआ’’ आ भोजपुरी के अव्वल अदाकारा आम्रपाली दूबे के जलवा भोजपुरिया बॉक्स ऑफिस पर ईद का समय सगरी हिन्दुस्तान में देखे के मिलल.\nएह जोड़ी के फिलिम ‘‘निरहुआ चलल ससुराल – 2’’ ईद का मौका पर मुम्बई, गुजरात अउर यू०पी० में रिकार्डतोड़ बिजनेस कइलसि. त एही लोग क फिलिम ‘‘आशिक आवारा’’ पंजाब में बम्पर कलेक्शन बटोरलसि. बिहार-झारखंड में ‘‘बम बम बोल रहा काशी’’ पाँचवो हफ्ता में रिकार्ड बिजनेस बटोरले जात बिया. बंगालो में आशिक आवारा के बिजनेस शानदार चलत बा.\n‘‘निरहुआ चचल ससुराल 2’’ के रिकार्ड बिजनेस वाराणसी के आनंद मंदिर में दर्ज भइल. ईद पर निरहुआ आम्रपाली के जोड़ी ला भोजपुरियन के दीवानगी देखते बनत रहुवे. बॉक्स ऑफिस पर सफलता के गाँरटी बन चुकल ‘‘निरहुआ-आम्रपाली’’ देखनिहारन के नेह से अभिभूत बाड़ें. एह लोग क अगिला फिलिम होखी ‘‘रामलखन’’.


पंखुरी Times ... !: पंखुरी पहुंची गाँव में !\nचैतन्य शर्मा August 12, 2011 at 6:09 PM\nअरे.... बहुत बढ़िया ट्रिप पर हो......


मम्मी रे पापा से कह के ड्रेस एगो बनवा दे। हमहूं रोज इसकूल जाइब भइया के बतला दे। जूता मोजा कलम पेनसिल कापी किताब टाई। जेंटल मएन बनके जाइब जइसे जाला भाई। हरमेस हाथ पकड़ि के चलबि पीठ प लादि के बसता। इयाद पारि के रोजे रखिहे मम्मी ओ में नासता। मम्मी कान पकड़त बानी छोड़ देब सैतानी । सभ केहु के मान राखबि हम बोलबि गुर जस बानी। ना खाइब अब चिप्स कुरकुरा चाट अउरी समोसा। ए ममता के मूरत मम्मी अब त क ले भरोसा। सभ लइकन से…\nनून-तेल-लकड़ी मे फंसि गइल जनता\nनून-तेल-लकड़ी मे फंसि गइल जनता नाहीं त तखता पलटि देत जनता! ओके लगेला की होत बा सब अच्छा नइखे मालूम के बा झूठा के बाद सच्चा भेड़ियन के बीच में भइल नंगी जनता नाहीं त तखता पलटि देत जनता! धरम-करम मेें उ बा गइल अझुराई जात-पात ऊंच-नीच के रोग लगाई भरम मे भागल जाले कांवर लेके जनता नाहीं त तखता पलटि देत जनता! बरध जइसे रात-दिन बहावे पसीना पेट जिआवे फारि धरती के सीना किसमत पे रोवै बइठ करे कुछ ना जनता नाहीं त तखता पलटि देत…\nभोजपुरी कविताराम बचन यादवLeaveacomment\nगांव के परिवेश के कहानी का सुनायीं सभे बा मतलबी केकरा के समझायीं घर के पड़ोसिया लगावे दरहीं कूड़ा कहले पे हमके दिखावे लमहर हुरा धमकी त देत बा कईसे समझायीं गांव के परिवेश के……। संस्कार घर-घर के स्वाहा भईल जाला ईर्ष्या के आग में सबे जरते देखाला सुनि के अनसुनी करे माने नाहीं बतिया अंखिया में धूल झोके संझिये के रतिया अइसने मतलबियन के कईसे समझायीं गांव के परिवेश के……..। ऐश आ फिजूल में करेला सभे खरचा मुहवा से कब्भो नाहीं धरम के चरचा मतलब परेला त…\nभोजपुरी कवितामनकामना शुक्ल 'पथिक'Leaveacomment\nबाबू आन्हर माई आन्हर हमै छोड़ सब भाई आन्हर के-के, के-के दिया देखाई बिजुली अस भउजाई आन्हर॥ हमरे घर क हाल न पूछा भूत प्रेत बैताल न पूछा जब से नेंय दियाइल तब से निकल रहल कंकाल न पूँछा ओझा सोखा मुल्ला पीर केकर-केकर देईं नजीर जंतर-मन्तर टोना-टोटका पूजा पाठ दवाई आन्हर॥ जे आवै ते लूटै खाय परचल घोड़ भुसवले जाय हँस-हँस बोलै ठोंकै पीठ सौ-सौ पाठ पढ़वले जाय केहू ओन‍इस केहू बीस जोरै हाथ निपोरै खीस रोज-रोज मुर्गा तोरत हौ क‍इसे कहीं बिलाई आन्हर॥ …\nभोजपुरी कविताकैशाल गौतमLeaveacomment\nइ भाषा बदे ही तमाशा चलत हौ बिना बात के बेतहासा चलत हौ इहाँ गोलबंदी, उहाँ गोलबंदी बढ़न्ती कहाँ बा, इहाँ बाS मंदी । कटाता चिकोटी सहाता न बतिया बतावा भला बा इ उजियार रतिया कहाँ रीत बाचल हँसी आ ठिठोली इहो तीत बोली, उहो तीत बोली । मचल होड़ बाटे छुवे के किनारा बचल बा इहाँ ना अरारे सहारा बहत बा दुलाई सरत बा रज़ाई न इनके रहाई न उनके सहाई। भगेलू क इहवाँ बनल गोल बाटे सुमेरु क उहवाँ बनल गोल बाटे दुनों के दुनों…\nभोजपुरी कविताजयशंकर प्रसाद द्विवेदीLeaveacomment


Bhojpuri: चइत के सुगबुगाहट अउर आम के मोजरि आ महुआ के फूल से गमकेला इलाका – Sachcha Dost Domain Regd. ID: D414400000 002908407-IN Editor - vinayak Ashok Jain (Luniya) 8109913008\nApr 7, 2021 Bhojpuri, Bhojpuri news, Flowers of Mahua, Mahua, Mahua Flowers, Mahua Seeds, Mango Mojar, Mango Seeds, Smell of Mahua, Smell of Mango\nचइत में जइसे-जइसे सुरूज भगवान चटख होत जाले, ओइसे-ओइसे भोजपुरिया इलाका के दूगो गंध मदिया देला… आम के मोजरि आ महुआ के फूल के गमक से जइसे भोजपुरिया इलाका में महमहा जाला. आम के फेंड़ त अबहियों खूब भा, बाकिर महुआ कमतरा गइल बा. तीस-चालीस साल पहिले भोजपुरिया इलाका में भी ऊ बेयार बहलि सुरू हो गइल रहे, जवना में फेंड़-खूंट के बेंचल आ काटल जइसे सवख हो गइल रहे. उहे ऊ दौर रहे, जब भोजपुरिया समाज भी आधुनिकता की ओर आगे बढ़त रहे. माटी वाला खपरइल छवाइल घर जइसे पिछड़ापन के निसानी बनि गइल आ सिरमिट-गारा वाला ईंटा के घर के ओर भोजपुरिया समाज भी बढ़े लागल रहे. विकास के नाम पर ई बदलाव जब आवे लागल त सबसे बेसी नोकसान महुए के फेंड़ के पहुंचवलसि… गांवा-गाईं वन विभाग के दरोगा-सिपाही के मिलीभगत से महुआ, जामुन, बन जिलेबी, कोंइति, बड़हर आदि के फेंड़ काटाए लगले स. जब महुआ के फेंड़े ना रहिहें त मादक गंध त कम होखबे करी. ई बात आउर बा कि अबहियों झारखंड, छत्तीसगढ़ में बाकी भोजपुरिया समाज के तुलना में महुआ के फेंड़ ढेरे बाड़े स.महुआ भोजपुरिया समाज के इकोतंत्र के महत्वपूर्ण हिस्सा रहे. ओकर कई गो इस्तेमाल रहे. जइसे कांच महुआ के फूल के रस निकालि के ओकरा के आटा में मेरा के दूगो वेंजन त भोजपुरिया समाज के घर-घर में बनत रहे. पहिलका रहे लपसी आ दोसरका रहे पुआ. लपसी के माने ई समझीं कि बिना घीव में भूजल आटा के महुआ के मीठ रस मिलाके बनल हलुआ. एकरा गांवन में कांची भी कहल जाला.\nभोजपुरिया लोकगीतन में महुआ बीनला के बहुते वर्णन बा-महुआ बीनन हम ना जाइबि हो रामा,\nकवनो महुआ होत भिनसारे चुएला ता कवनो घाम चढ़ला. हमनी के बचपन में आपाना बगइचा में दूनों तरह के महुआ देखले आ ओकर फूल के बिनले रहनी हा जा.महुआ के बीनि के ले आके सुखावल जात रहल हा. सुखल महुआ के फेरू मुंगरी से पिटाई होई आ ओकरा में से झाला निकालल जात रह हा. ओह में से एक-दू बोरा घर के खर्चा खातिर राखात रहल हा आ बाकिर बैपारी लोगन के बेचात रहल हा. हमनी के बचपन में फिक्स रहे कि ठीक बैसाखी सिराति के पहिले महुआ बेचाई आ ओकरा से मिलल पइसा हम भाई-बहिनि में बंटाई. ओहि पइसा से हमनीं के छितौनी के सिराती मेला जात रहनी हा जा.\nआरा: दो महिलाओं ने किशोरी को अगवा कर चंद रुपए में बेचा, पुलिस ने दोनों आरोपियों समेत तीन को किया गिरफ्तार\n10 अप्रैल : आज दिनभर इन खबरों पर बनी रहेगी नजर, जिनका होगा आप पर असर


Ind vs Aus Live Score:चहल ने फिंच को आउट किया, भारत को पहली सफलता\nऑनलाइन पढ़ावे के नया तरीका इजाद कइल गइल बा, बाकिर मए लरिकन का लगे ना त स्मार्ट फोन बा आ ना ऑनलाइन पढ़ाई के अंगीकार करेके सूझ बूझे विकसित भइल बा.\nLast Updated: October 22, 2020, 1:01 AM IST\nकोरोना के एह संकट काल में सभसे अधिका नुकसान पढ़निहार लरिकन के हो रहल बा.घर में बइठल-बइठल ऊ अवसाद के शिकार हो रहल बाड़न स.लरिकन के स्कूल भेजे के नांवें पर अभिभावक कांपि उठत बाड़न.ऑनलाइन पढ़ावे के नया तरीका इजाद कइल गइल बा, बाकिर मए लरिकन का लगे ना त स्मार्ट फोन बा आ ना ऑनलाइन पढ़ाई के अंगीकार करेके सूझ बूझे विकसित भइल बा.ढेर लोग के इहे कहनाम बा कि ई अभिभावकन से धन उगाहे के, ठगी के एगो अउर जरिया बा.\nसउँसे देश में कुकुरमुत्ता-अस फइलल-पसरल शिक्षा के दोकान.कतना सज-धज आ चमक-दमक से भरल-पुरल बाड़ी स ई बहुरंगी दोकान !'ऊंची दूकान फीका पकवान ' के कहाउत इहवां सटीक बइठेला.'पंप एण्ड शो ' एह संस्थानन के खासियत होला.पढ़ाई का अलावा इहां सभ किछु होला.नांव बा पब्लिक स्कूल, बाकिर आम पब्लिक नदारद बा.बस अलग-अलग तबका के खास आ खासमखास लोगन के लरिका-लरिकी सजि-संवरिके मउज-मस्ती करेलन स इहां.\nदेखादेखी किछु गरीबो गुरबा अपना लरिकन के भविस बनावे का ललसा से इन्हनीं के मायाजाल में अझुराके रहि जालन.अंगरेजी आ अंगरेजियत के एह बनावटी माहौल में नवनिहालन के ना त अंगरेजी के सुबहित ज्ञान हो पावेला, ना हिन्दिए के.नतीजा होला--धोबी के कुकुर, ना घर के, ना घाट के!बस्ता के भारी-भरकम बोझा आउर कई किसिम के सांसत झेलत बचवा अपना सहज लरिकाईं से हाथ धो बइठेलन स.पढ़ाई के नांव पर बस उहे ढाक के तीन पात.\nतबे नू पहिले के 'वाह पढ़ाई' अब 'आह पढ़ाई ' बनिके रहि गइल बा.पब्लिक स्कूल के मास्टर भलहीं बेहाल होखसु, बाकिर प्रबंधन आ मलिकार के त दूनों हाथ में लड्डू रहेला.अइसहीं सरकारी स्कूल के चानी काटेवाला मास्टर बाड़न मालामाल, बाकिर शिक्षा के हाल बा बदहाल-खस्ताहाल.एक ओरि शिक्षा माफिया के बोलबाला बा, त दोसरका ओरि प्रयोग पर प्रयोग के उतजोग हो रहल बा.बाकिर सभ काहें हो जात बा टांय-टांय फिस्स?\nबहुत पहिले सभ केहू सरकारिए स्कूल में पढ़त रहे.का छोट का बऽड़।का धनी, का गरीब.तब पब्लिक स्कूल के नांवों-निशान ना रहे आ टिउशन-कोचिंग का जगहा मास्टरो लोग खाली स्कूली पढ़ाई पर धेयान देत रहे.ओह घरी कम-से-कम तनखाह पावेवाला अध्यापको के जवन इज्जत-शोहरत समाज में रहे, तवन आजु के प्रोफेसरो लोग के नसीब ना होई.ओइसने दूगो पंडीजी हमरा मानसपटल प आजुओ नाचत रहेलन.\nपहिलका पंडीजी रहनीं--हेडमास्टर पं राम प्रसाद पाण्डेय, जेकराके हमनीं के बड़का पंडीजी कहत रहलीं जा.दलछपरा गांव के प्राइमरी पाठशाला में उहांके प्रधानाध्यापक रहनीं आ ताजिनिगी ओही स्कूल में रहि गइनीं.रेवती कस्बा से एक कोस रोज पैदल चलिके उहांके ओह गांव में पढ़ावे आईं आ नियम से सांझि ढलला के बेरा लवटीं.स्कूल खुलते मए लरिका एने-ओने से बनकट काटिके ओही से झारि-बहारिके स्कूल परिसर के साफ-चिक्कन कऽ दऽ स.\nबड़का पंडीजी हरेक विषय मातृभाषा भोजपुरी में पढ़ाईं आ अइसना तरीका से साफ-साफ समुझाईं कि ऊ सबक फेरु कबो भोर ना परत रहे.प्राइमरिए पाठशाला में उहांके मिडिल स्कूल तक के किताब ले आके पढ़ा-लिखा देत रहनीं.जदी कोर्स पूरा ना होखे, त छुट्टियो के दिन बोलाके पढ़ावे लागत रहनीं.जब ले उहांके रहनीं, हर साल कवनो-ना-कवनो लरिका के वजीफा जरूर मिलत रहे.पढ़ावे में उहांके तनिको कोताही ना करीं.तेजस्वी लरिका अउर तेज हो जा स आ मंदोबुद्धि वालन में\nपढ़ाई खातिर रुचि जागि जात रहे.लरिकन का संगें-संगें बड़को पंडीजी इचिकियो कोताही ना करीं आ पढ़ावे खातिर दिन-रात एक कऽ देत रहनीं.फेरु त स्कॉलरशिप मिलहीं के रहे. पढ़ाई का संगें-संगें खेलकूद, बागवानी, सांस्कृतिक कार्यक्रम, नाटक, कविताई-- सभे हलका में उहां के मजबूत पकड़ रहे.\nएकरे नतीजा रहे कि उहांके हरदम ई कोशिश करीं, जवना से लरिकन के सर्वांगीण विकास होखे.एकरा खातिर उहांके जीवन मूल्य से जुड़िके शिक्षा देत रहनीं.कई-कई परिवार के त तीन-तीन पीढ़ियन के उहांके पढ़वले रहनीं.अनुशासन के ममिला में उहांके अतना कड़इल रहनीं कि मनबढ़ू लरिकन के पहिले पोल्हाके आ ना मनला पर बेंत बरिसाके बस में कऽ लिहल उहांके बायां हाथ के खेल रहे.बाकिर केहू के का मजाल जे अपना लरिका के पिटइला के शिकाइत करो.उहांके गांव भरि के लोग-लुगाई के दिल जीति लेले रहनीं.\nअइसने एगो अउर पंडीजी भेंटइनीं मिडिल स्कूल में.नांव रहे पं जगन्नाथ पाण्डेय.उहांके जूनियर हाई स्कूल, रेवती में अंगरेजी के अध्यापक रहनीं.उहांके जब अंगरेजी के पाठ पढ़ाईं, त ओह पाठ से मेल खात कवनो लोककथा पहिले भोजपुरी में सुना दीं.फेरु त ओह सबक के समुझे में इचिकियो दिक्कत ना होत रहे.अंगरेजी के शब्द, मुहावरा के भोजपुरी अंचल के शब्द, मुहावरन से मिलावत उहांके सबक कंठस्थ करा देत रहनीं.किस्सा-कहानी गढ़े में त उहांके महारत हासिल रहे.कबो अइसन बुझइबे ना करे कि उहांके विदेशी भाषा पढ़ावत बानीं.\nओह घरी ई बात समुझ ना आवत रहे कि उहांके अइसन काहें करत बानीं.बाकिर आजु जब भाषा वैज्ञानिक लोग ई सिद्ध करि चुकल बा कि मातृभाषा के मार्फत दियाइल शिक्षा सभसे अधिका कारगर होई, तब ओह पढ़ाई के मोल समुझ में आ रहल बा.ओह घरी 'हमारे पूर्वज ' किताब का जरिए भारतीय संस्कृति आ सुसंस्कार के सीख खेल-खेल में दिया जात रहे.तब मूलभूत शिक्षा के ना सिरिफ किताबी ज्ञान दिहल जात रहे, बलुक रोजमर्रा के जिनिगी में ओकर बेवहारिक इस्तेमालो बुझावल जात रहे.\nतब 'हाय-हलो','गुड मॉर्निंग ','गुड नाइट ' आउर 'नमस्ते अंकल 'के ना, गोड़ छूके प्रणाम करेके सबक लरिकाइएं में दिया जात रहे, जवना में दिल, माथ आ हाथ--तीनों एके साथे सरधा से झुकि जात रहे.ओह घरी दिमाग में सूचना के भंडार भरिके पढ़निहारन के कामयाब रोबोट बनावे के ना, एगो बेहतर इंसान बनावे के मकसद होत रहे. आजु शिक्षा के बैपारी टीचरन, शिक्षा माफियन के कारगुजारी देखि-सुनिके आ बस्ता के बोझा तरे दबाइल तनावग्रस्त बुतरुन के बिलात बचपन के खोजि-खोजि के हलकान होत,जबान पर अनसोहाते ई बात आ जाला---'वाह पढ़ाई! आह पढ़ाई!'


Kalpana Patowary Vs Jaibhojpuri.com : The battle goes wilder\nकल्पना जयभोजपुरी॰काँम के गरियईलिन ?\nMon,01 Nov 2010\nकुछ दिनों पहले गायिका कल्पना द्वारा दिहल गईल बयान से अब भोजपुरी जगत में अच्छा खासा बवाल खड़ा होत दिखाइ देत ह। आपन बयान में कल्पना कहले रहलिन कि काहें कि राउर यू॰पी॰ या बिहार से नईखे हईं, ओन्के भोजपुरी जगत में अच्छा खासा अवहेलना झेले के पड़ल रहल। कल्पना इ भी कहले रहलिन कि ओनकर इ अवहेलना गायन के हुनर पर नईखे बल्कि दूसर राज्य के पैमाने पे कईल गईल रहल। ओनकर इ बयान से भोजपुरी जगत में अच्छा खासा बवाल मचल ह अऊर सवाल उठत ह कि जब ओनकरे साथ इ अन्याय होत रहल तभे इ बात राउर काहे नईखे उठईलिन ?इहे सब के बीच जयभोजपुरी॰काँम, जवन कि एक प्रसिद्ध भोजपुरी सोशल नेटवर्किंग साईट ह, आज एक सनसनीखेज दावा कईलस कि पिछ्ले साल, जब कल्पना के जयभोजपुरी॰काँम पर से आपन विग्यापन करे से बैन कईल गईल रहल, तब कल्पना ओन्के अभद्र गारी देहले रहलिन। जयभोजपुरी॰काँम इ भी बोललस कि इ बात उहे समय सबके सामने नईखे पेश कईल गईल काहें कि राउर एक औरत क मर्यादा जानेलन पर अब ओनकर धैर्य के हद्द पार हो गईल ह। जयभोजपुरी॰काँम आपन इ बात के सिद्ध करे बदे एक स्क्रीनशाँट भी जारी कईलस जेहमें कुछ अभद्र शब्द क प्रयोग साफ़ दिखत ह। जब कम्प्यूटर एक्सपर्ट्स से हमार इ बारे में बात भईल त राउर कहलन कि सिर्फ़ स्क्रीनशाँट से कुच्छो नईखे साबित हो सकेला अऊर इ बात के सिद्ध करे बदे अऊर सूचना के जरुरत पड़ी। खैर, आरोप-प्रत्यारोप क इ दौर अब जोर पकड़त दिखाइ देत ह अऊर कुछ बेहद दिलचस्प खुलासा होखे क पूरा आशा बाश्रोत : News AgencyRead in English\n8 comments posted (Showing 1 to 8)सब कहे के बात बा भोजपूरी खातिर कोई भी कुछ न करेला/ Posted by : Dr.siddhartha Roy at 17:29:36 on 2012-07-15Nothing wrong with Kalpana, she has donealot for Bhojpuri music. She has taken it to new settings from vulgar Bhojpuri to family songs. The website previously tried to malign Manoj Tiwari. Kapana isagood singer. Posted by : NN Singh at 18:25:19 on 2010-12-09hum log inn sabhi comments ko nakar nahi sakte.bhojpuria.com site ka genuiness ka koi garentee nahi hai.maine hamesha se is site ko negetive paya hai,wrong publicity karta hai age barhne ke liye.Posted by : rajeev tyagi at 12:42:26 on 2010-11-03kalpana ka blog site padha.kalpana ne kya galti kia hai,,yeh website bhi kuch kam nahi hai.Posted by : vivek at 12:40:37 on 2010-11-03kya kalpana bhikari thakuUr kay upar kaam kar rahe hai?????????shabash dear singar.Posted by : pawan srivastav at 12:03:19 on 2010-11-03Aap website waale sabko gariyane ka theka leke baithe hain ? Aaj w itni safal hain to unse apna naam jodkar publicity lena chahte hain ? U rall sick !!!Posted by : Niraj at 20:38:10 on 2010-11-01Kalpana ne gaali di ya nahi, par ye raajya wali baat to boli hi hai...Sharm aani chahiye unhe... iska yahi hal hai ki inhe ban kar dia jaaye industry se Posted by : ajay at 14:26:56 on 2010-11-01Everyone has different views.If She has abused someone than how she can give such statements and also this nation is full of such idiots who divide the country on the basis of cast, religion, state..Posted by : S. Khan at 14:10:50 on 2010-11-01 Say something You may like these‘‘हीरो’’ की सफलता से उत्साहित प्रवेशलालअंतररास्ट्रीय फेस्टिवल में भोजपुरी लघु फिल्म हमका ओढावे चदरिया भोजपुरी पर्दे पर "भिखारी ठाकुर" की "बिदेसिया"केबीसी के हॉट सीट पर निरहुआ - पाखी"दिल ले गईल.." को बढ़िया ओपनिंग, "प्यार जिंदाबाद" निराशाजनकचैता गाने पर ठुमके लगायेंगें शक्ति कपूर"खेल-खेल में प्यार हो गईल" का मुर्हुत सम्पन्नकालिया की शूटिंग जहानाबाद में संपन्न भोजपुरी सिनेमा क पी॰आर॰ओ॰ प्रशांत क दुर्घटना में मृत्युनिरहुआ-विराज की जोड़ी को मिला लगातार दो झटका


When Rakesh Asthana interrogated Lalu Yadav for6hours then chargesheet was filed against him Bhojpuri: जब लालू से6घंटा पूछताछ कइलें राकेश अस्थाना, फिर दर्ज कइले रहन चार्जशीट – News18 Hindi\nBhojpuri: जब लालू से6घंटा पूछताछ कइलें राकेश अस्थाना, फिर दर्ज कइले रहन चार्जशीट\nदिल्ली पुलिस कमिश्नर राकेश अस्थाना जब सीबीआइ में एसपी रहन तs चर घोटाला के जांच के जिम्मा उनके मिलल रहे. उहे लालू जादव के खिलाफ चार्जशीट दाखिल कइले रहन जेकरा बाद 1997 में लालू जादव के मुखमंतरी के पद छोड़े के पड़ल.\nLast Updated : July 28, 2021, 12:25 IST\n“दिल्ली के नया पुलिस कमिश्नर बनला के बाद राकेश अस्थाना फेन चर्चा में बाड़े. राकेश अस्थाना के जब-जब चर्चा होई तब-तब लालू जादव के भी नांव जरूर आयी. राकेश अस्थाना जब सीबीआइ में एसपी रहन तs चर घोटाला के जांच के जिम्मा उनके मिलल रहे. उहे लालू जादव के खिलाफ चार्जशीट दाखिल कइले रहन जेकरा बाद 1997 में लालू जादव के मुखमंतरी के पद छोड़े के पड़ल. एकरा एक हफ्ता बाद 30 जुलाई के उनकर गिरफ्तारी भी हो गइल.\nजब 2017 में लालू जादव के खिलाफ रेलवे टेंडर घोटाला के मामला उठल तs एकर जांच के नियंत्रण अधिकारी भी राकेश अस्थाना ही बनले. ओह घरी ऊ सीबीआइ में एडिशनल डायरेक्टर रहन. एह केस में लालू जादव के घरे छापामारी भी भइल रहे. रेलवे टेंडर घोटला के तूल पकड़ला के चलते ही 2017 में तेजस्वी के डिप्टी सीएम के पोस्ट गंवावे के पड़ल रहे. ई संजोग के बात रहल कि राकेश अस्थाना लालू जादव से जुडल दू केस के जांच में शामिल रहले.” माधवकांत अतना बात कह के चुप हो गइले तs जौगर्स क्लब के लोग उनका देने सावालिया नजर से देखे लगले.\nचारा घोटाला के जांच बहुत कठिन रहे\nजौगर्स क्लब के राधामोहन कहले, जब कबनो केस होई तs कवनो न कवनो अफसर ओकर जांच करबे करिहें, एकरा में खास बात का बा ? माधवकांत कहले, लेकिन जब कवनो केस मुखमंतरी जइसन बीआइपी के खिलाफ होला तs ओकर जांच आसान ना होखे. जांच अधिकारी के राजनीतिक दबाव के बीच काम करे के पड़ेला. सीबीई के पूर्व डायरेक्टर जोगिनदर सिंह अपना किताब में लिखले रहन कि जब चारा घोटाला के जांच चरम पs रहे तs एक दिन तत्कालीन परधानमंतरी इंद्र कुमार गुजराल उनके बोलवले. मीठा-पानी के बाद इंद्र कुमार गुजराल जोगिन्दर सिंह से कहले, लालू जी हमारे पार्टी के चीफ हैं, उनका ध्यान रखिएगा. तब जोगिनदर सिंह एकरा खातिर लिखित में आदेश मंगले. जाहिर बा परधानमंतरी ई बात लिख के ना दे सकत रहन. पीएम से मोलकात के बात जोगिनदर सिंह जइसहीं अपना औफिस में अइले लालू जादव के गिरफ्तारी के आदेश दे देले. एह बात से अनराज गुजराल सरकार जोगिनदर सिंह के ट्रांसफर कर देलस. अब सोच सकेले कि चारा घोटाला के जांच कतना कठिन रहे.\nएक एसपी कइले रहे मुखमंतरी से पूछताछ\nजौगर्स क्लब के महेन्दरनाथ कहले, राकेश अस्थाना कइसे कइले रहन चारा घोटाला के जांच ? माधवकांत कहले, बात6जनवरी 1997 के हs. राकेश अस्थाना चारा घोटला केस में लालू जादव से छह घंटा तक लगातार पूछताछ कइले रहन. एक एसपी, कवनो मुखमंतरी से पूछताछ करे, ई बहुत हिम्मत के काम रहे. लेकिन राकेश स्थाना ई साहस देखवले. चारा घोटला मामला में चार्जशीट दाखिल भइला के बाद बाद सीबीआइ के स्पेशल कोट में एकर सुनवाई शुरू भइल. चारा घोटला के अलग अलग मामला में लालू जादव के खिलाफ कुल्ह छव केस भइल रहे. जवना में पांच झारखंड में बा अउर एक बिहार में बा. झारखंड के चार मामला में लालू जादव के सजा के एलान हो चुकल बा. सजाय के आधा समय जेल में गुजरला के आधार पर उनका ई चारो मामला में जमानत मिल गइल बा. अनुमान बा कि पांचवां मामला के भी फैसला होखे वला बा. अभी तs लालू जादव जमानत पs बहरी बाड़े. अब सब केहू के नजर पांचवां केस के फैसला पs टिकल हा. का होई, का ना ? अगर कोट सजाय सुना देलस तs उनका फेन जेल जाए के पड़ी.\nनेतरहाट के पढ़ल हवें राकेश अस्थाना\nराकेश अस्थाना के जन्मभूमि तs झारखंड हs लेकिन मूल रूप से ऊ रहे वला हवें आगरा के. उनकर बाबू जी हरे कृष्ण अस्थाना भारत के प्रतिष्ठित स्कूल नेतरहाट (झारखंड) में फिजिक्स के टीचर रहन. एह से राकेश अस्थाना के स्कूली पढ़ाई नेतरहाट में भइल. इंटरमिडिएट के पढ़ाई रांची के सेंटजेवियर्स कौलेज से भइल. एकरा बाद आगे पढ़ाई खातिर उ दिल्ली चल गइले. जेएनयू में इतिहास के पढ़ाई कइले. एमए के डिग्री लेला के बाद रांची के सेंटजेवियर्स कौलेज में इतिहास पढ़ावे लगले. 1984 में 23 साल के उमिर में पहिला बेर यूपीएससी के परीक्षा में बइठले अउर आइपीएस में चुना गइले. उनका गुजरात कैडर मिलल. लेकिन सीबीआइ के एसपी के रूप में धनबाद में भी काम कइले. राकेश अस्थाना के पूरा परिवार झारखंड से जुडल रहल. उनकर बहिन डॉ. कामिनी कुमार रांची यूनिभरसिटी में प्रो भाइस चांसलर रही. उनकर बड़ भाई डॉ. राजीव अस्थाना रांची के गोस्सनर कौलेज में फिजिक्स पढ़ावत रहन.\nशोहरत भी, बिबाद भी\nमाधवकांत के बात सुन के राधामोहन कहले, लेकिन राकेश अस्थाना के साथ बहुत बिबाद भी तs जुड़ल बा. तहरा इयाद बा नू कि जब राकेश अस्थाना अउर सीबीआइ के डायरेक्टर आलोक वर्मा में झगरा भइल रहे तs कवन कवन बात ना सामने आइल रहे. आलोक वर्मा केन्द्रीय सतर्कता आयोग के बतवले रहन कि राकेश अस्थाना, पीएमओ के एक अफसर अउर बिहार भाजपा के नेता सुशील मोदी, लालू जादव के रेलवे टेंडर घोटला में गिरफ्तार करावे के कोशिश कइले रहन. दोसरा देने राकेश अस्थाना आलोक वर्मा पs आरोप लगवले रहन कि ऊ लालू जादव के खिलाफ केस के कमजोर कइले रहन. 2018 में राहुल गांधी आरोप लगवले रहन कि राकेश अस्थाना पs रिश्वतखोरी के आरोप लागल रहे लेकिन एकरा बाद भी उनका के सीबीआइ के स्पेशल डायरेक्टर बना दिहल गइल रहे. अब उनका के रिटायर होखे के तीन दिन पहिले दिल्ली के पुलिस कमिश्नर बना दिहल गइल बा. राधामोहन के बात अभी पूरा ना भइल रहे कि जौगर्स क्लब के सबसे बुजुर्ग सदस्य रामनरेश बाबू टोक देले, राजनीति में नौकरशाही के रंग-ढंग पs अगर चर्चा करबs तs रात दिन भी कम पड़ जाई. नेहरू जी के जमाना से ही एकर अनगिनत कहानी बा. एक परत खोलबs तs दोसर परत निकल जाई. अब चलs, सभ कोई बेंच पs बइठ के तनी सुस्ता लिहल जाव. (अशोक कुमार शर्मा वरिष्ठ स्तंभकार हैं. यह उनके निजी विचार हैं.)


परी सिंघानिया के ‘‘दबंग मोर बालमा’’ के शूटिंग शुरू भइल – Anjoria\nसिंघानिया क्रिएशन्स के बैनर तले बनत भोजपुरी फिल्म ‘‘दंबग मोर बालमा’’ के शूटिंग उत्तर प्रदेश के गाजीपुर जिला के मेहनाजपुर गाँव में निर्देशक अवनी अग्रवाल के निर्देशन में कइल जात बा. ई फिलिम पूरा तरह पारिवारिक आ कॉमेडी भरल मनोरंजन प्रधान होई.\nफिल्म के निर्माता नीरज गुप्ता, प्रतिभा सिंह आ जयेश पटेल, गीतकार पवन मिश्रा, धन्नजय भटट आ राणा सिंह, संगीतकार गणेश पाण्डेय, कार्यकारी निर्माता अरूण सिंह, लाईन प्रोडयूसर प्रिया सिंह, छायाकार नजीर खान, नृत्य निर्देशक मयंक अशोक, फाईटमास्टर शकील शेख, कथा प्रतिभा सिंह, पटकथा आ संवाद अवनि अग्रवाल के हवे.\nमुख्य कलाकार हउवे – विराज भटट, परी सिंघानिया, अजय दीक्षित, मोनालिसा, वैभव राय, गोपाल राय, संजय वर्मा, देव सिंह, अखिलेश शुक्ला, सीमा सिंह, शशि भूषण, हेमंत पाण्डेय, अनिल पाठक, दीपू सिंह अउर सुरेन्द्र पाल.


दूल्हा के परछावन | भोजपुरी कहानी | तारकेश्वर राय "तारक" | जोगीरा\nHome भोजपुरी साहित्य भोजपुरी कथा-कहानी दूल्हा के परछावन | भोजपुरी कहानी | तारकेश्वर राय “तारक”\nदूल्हा के परछावन | भोजपुरी कहानी | तारकेश्वर राय “तारक”\nपरनाम ! स्वागत बा राउर जोगीरा डॉट कॉम प, आयीं पढ़ल जाव तारकेश्वर राय जी के लिखल भोजपुरी कहानी दूल्हा के परछावन, रउवा सब से निहोरा बा कि पढ़ला के बाद आपन राय जरूर दीं, अगर रउवा तारकेश्वर राय जी के लिखल भोजपुरी कहानी अच्छा लागल त शेयर जरूर करी।\nचिरई-चुरुंगो खातिर तरसत बसीठ काका के दुवार आज मुण्डे-मुण्ड ठका ठेच भरल बा। दुवार के, के कहे, ओसार दलान दरखोल तक ले भरल बा । काहे ना रही इहे त कुल मोका हउवन स जब हित नात आ आजकाल त घरहुँ के सवांग लोग एके संगे बटोरालन | फुवा भतीजी के भेंट मुलाकात के सुखद संजोग बनी जाला, बेटी बहिन लोग के जुटान होइला से घर गुलज़ार हो जाला । बसीठ काका के पेट पोंछवा बेटा बिकाश के बियाह ठानल बा । एह भूमंडलीकरण जुग में जब सउँसे संसार पजरा आके एक दुसरा से सटी के एगो बिश्व ग्राम के रूप अख्तियार कई चुकल बा, ओहिजे मनई-मनई के दिल के बिच क दरार दिन प दिन बढ़ते जाता ।\nतारकेश्वर राय जी\nइयारी-दोस्ती, भर-भवद्दी, हितई-नतई, कुल्हिये “अरथ” के तरजुइ पर तोला रहल बा । सगरी दुनिया के एसो-आराम खाली आपन एकल परिवार हम आ हमार मेहरारू संतान खातिर जुटावे में बाझल बा आदमी । अरथ के बिना बेअरथ बा । छूछा के पूछवइया कमे लउकता । सयुंक्त परिवार में केहू के दुःख तकलीफ जवन पहाड़ नियन बुझात रहे एक एक सवांग सवांगी अइसे आपुस में साझा क लेत रहे के रुई नियन हलुक होके दुःख बिला जात रहे । अभावो में आदमी बम बम रहे, अकेल ना परत रहे ।\nबसीठ काका आपन बिकाश के छोड़ के दुनो लइका लइकी के बियाह अपना महटरी के नौकरी के बेरा ही ओरिया देले रहलन, बाकी बिकाश के जिद उनका के हरा देले रहे । बिकाश के परन रहे, जब उ अपना पैर पर निक से खाड़ हो जइहन तबे बियाह करीहन ओहिसे त आजकाल एगो परिपाटी चलता की बियाह जोग लइका लइकी से पुछला प इहे सुने के भेटाता की “रउवा सभे के काहें फिकिर दबवले बा बियाह के, होइ न” । राह ताकत ताकत बसीठ काका महटरी के नौकरी से रिटायर हो गइलन । उनकर मन में बड़ा आस रहे की बिकास के माथे मउर देखि लेंत । अब जा के उ शुभ घरी आइल बा । आस पूरा होखे से संजोग बनल बा । सांझी के बरियात जाइ एहि खातिर सभे बटोराइल बा । चारु ओरी हंसी मजाक आ हंसी ठिठोली के बयार बही रहल बा ।\nकबो सुनाता – अरे फुवा जी बड़ी दिन के बात रवुवा से भेंट भइल बा, रउवा त दिन प दिन छोकड़ी होखत जा तानी ।\nना हटबू हमहीं भेटइनी हं तोहके मजाक करे के । हंसी चारु ओरी छीटा जाता ।\nलइकन के गोड़ में जइसन पहिया लागल बा घर दुवार धउर धउर अचरज से चारु और देखतान स, हेतना आदमी कुल्हिये एहि परिवार के ।\nहर जगह बतकही छिड़ल बा । रेवतीपुर वाला फूफा जवन बंगलौर में नौकरी करत रहलन उ हरखू बाबा से कहलन की ये बाबा देखते देखते समय केतना बदल गइल । अब त खुदे लइका लइकी आपन जीवन साथी तय क लेता लोग न जात पात देखाता न धर्म देखाता । अब तुहि बताव अइसन बियाह में पितर न्योतनि के का जरूरत । परिवार के लोग के बियाह के टोटरम नइखे करेके पड़त । पंडी जी आपन पतरा अभी खोली के शुभ दिन के गणना कई नइखन पावत की कोर्ट कचहरी में बियाह के दिन रखा जाता । कोहार कलशा देवे के आस लगवले रही जाता, नाउ, धोबी, जजमनीका जात देखी के अपना सेलून आ प्रेस के दुकानि में बइठ गइल लोग । बारी, कमकर अउरी पवनी पजहर के पुछवइया बा ।\nठीके कहतानी – ना मामा के इमली घोटावे के परता ना ससुर भसुर ना बाजा बरात के जरूरत बा अइसन बियाह में । हरखू बाबा अपना चश्मा के साफ़ करत कहलन ।\nफूफा कहलन – ये बाबा कुछ रीती रिवाज के त बदले के भी जरूरत बा समय के अनुसार ओखर, मूसर कहाँ से आई । भरसाई कहाँ खोजाई लावा भुजे के ? एह टेक्टर के जुग में गोरु के कान्ह पर धराये वाला जुआठ के मिलल मुश्किलें बा बिना जुआठ के लइका बा लइकी के नहछू-नहान कइसे होइ । ओहिसे इ कुल गते गते खतमे हो जाइ ।\nएहि गहमा गहमी में माट्साब के आवाज सुनाइल – चले के तइयार होखे के गाडी आ गइली स । सभे तइयार होखे चल देहल ।\nबिकाश के गाडी भी तैयार हो के दुवारी पर लागी गइल रहे । सहबला के रूप में बबलुवा अपना के कवनो भी आई पि से कम ना समझत रहे । अपना चाचा के बगल में आसन जमवले रहे । सबेरे से गइल लइकी मेहरारू ब्यूटी पार्लर से तइयार होके आ गइल रहली स, बरात जाए के तइयार रहली स । फुवा चाची बड़की माई अजिया कुल्हिये परिछावन के गीत गावत रहे लोग । नइकी गावे वाला के मुहं की और ताकत रहनी स । अइसहूँ अब के लइकी मेहरारू के मोके कहाँ भेटाता की रीती रिवाज के चीन्हे जानो ।\nतवले बड़की माई के आवाज आइल – कहवाँ बा रे लोढ़ा द स रे दूल्हा परिच्छे के बा ।\nसबसे पाछे खाड़ रहे चाची के दिल्ली वाली पतोह । बड़की माई कहलस – ये दुल्हिन तोहरे से कहतानी, हाली ले आव लोढ़ा देरी होता ।\nउ ओहिजे खाड़ रह गइली उनका चेहरा साफ़ बतावत रहे उनकरा बुझाइल ना का मंगाता ?\nजेकरा से सिली पर मशाला चटनी पिसाला उहे, बड़की माई समझवलस ।\nचाची उनकर परेशानी के समझ लिहली आ कहली – ये जीजी आजकाल के बेटी पतोह कहंवा सिली प मशाला पीसत बाली स की लोढ़ा चीन्हि स । आज काल त घर घर में मिक्सी बा जवन इ कुल्हिये काम बड़ी आसानी से क देता । रुकीं हम ले आवत बानी ।\nत ले आव लोग मिक्सीये ओकरे से दूल्हा परीछ देहल जाव अउरी ले आव जा पढ़ल लिखल शहरी मेम । बड़की माई खिसि बोललस ।\nएह मशीन आ बिज्ञान के जुग में अब लोढ़ा कहाँ खोजाई पितर नेवते के आ दूल्हा परिच्छे के ?\nदूल्हा के परछावन\nपिछला लेखफेसबुक बाबा के लीला | भोजपुरी कहानी | अमित सिंह लोहतम\nअगिला लेखगंगा मईया के आरती | संजीव कुमार सिंह\nमई में प्रदर्शित होगी भोजपुरी फिल्म निरहुआ हिन्दुस्तानी 2\nभोजपुरी भाषा को संवैधानिक दर्जा दिलाने के लिए जंतर मंतर पर...


चढ़ल उतर गइल - डॉ. हरेश्वर राय - मैना: भोजपुरी साहित्य क उड़ान (Maina Bhojpuri Magazine)\nHome डॉ. हरेश्वर राय संस्मरण चढ़ल उतर गइल - डॉ. हरेश्वर राय\nचढ़ल उतर गइल - डॉ. हरेश्वर राय\nहमार बाउजी जब अपना लइकाईं के बात बताइब त मन बहुत परसन्न हो जात रहे I लागे हँसी के फुलझड़ी छूटे। हँसत-हँसत त पेट बथे लागे। ओहि बतियन में से एहबे एगो बहुते मजदार बाति इयाद आ रहल बिया।\nचैत-बइसाख के महीना रहे। पुकारी बाबा के खरिहानी में हमार गहूँ दवाँत रहे। मोटकी आरी प जगजीतन चा कपार प तेलहन के एगो छोटे चुनमुनिआ बोझा लेले मतवाला हाथी अस झूमत चलल चल आवत रहन। जब भीरी आ गइले त अपना मुंड़ी के बोझा पइनी के किनारावा वाला सोनरिया अमवा के नीचवा ध के बाबूजी से कहले “का हो माह्टर का हाल चाल बड़वs? सब मजे में? आंय? बोलत काहे नइखs रे मरदे, मुँहवाँ में बकार नखव का?”\n“बढ़िएं बा भाई, आपन सुनावs,” बाबूजी बोलनीं।\n“ आरे! हमरो एक-एक दिन कटीए रहल बा, आ कटत का बा, महराज, घसेटा रहल बा, जानs जे। दुःख दुखे बा सुख सपने बा, बुझलs राजा जानी।” अतना बोल के उ दाँत चिहार देले।\nबाबुओजी गजब के चवनिया मुस्कान मरनीं। दँवरी हाँकल छोड़ के पएना हमरा के धरा देनीं आ अपने जगजीतन चा के भीरी जा के बइठ गइनीं। लागल लोग दूनों इयार गपियावे। कबो हँसे लोग, कबो एक दोसरका के धसोरे लोग। एक दोसरका के कान में कबो फुसफुसाय लोग। कबो कवनो धनेसरी आ पएली के बारे में अतना गते-गते कुछ कहे सुने लोग जे हमरा सुनइबे ना करें।\nजब जगजीतन चा चल गइले त हम बाबूजी से पूछनी, “इ राउर लंगोटिया इयार हवे का बाउजी ?”\n“हँअँs लंगोटिये समझs,” बाबूजी कहनीं\nअतना कहि के उहां के हमरा हाँथ से पएना ले लेनीं आ धवरा के पोंछ अँइठ के टिटकारी मरनीं, जा जा, बढ़s बढ़s, जा उड़ के। हमहुँ उनका साथे साथे गोल-गोल घूमे लगनी त कहले कि बउवा! जग्जीतन के बारे में तहरा के एगो खिसा बताईं का?\nत हम चट से कहनी कि हं हं बताईं बताईं\nबाउजी मुसकइनीं आ लगनीं कहे, "जानs जे बात सन ४८-४९ के होई। देस नया-नया आजाद भइल रहे। संउसे गाँव बहुते खुश रहे। ओघरी अपना गाँव में लोगन के पहलवानी करे के बड़ा सवख चढ़ल रहे। जेकरे के देखs उहे लंगोट बान्हि के अखाड़ा में धूरि लगावत रहे।”\nफेर जोड़नीं “ ए बाबू ! जनिह जे एक दिन के बात ह कि भोरे-भोरे उठि के मर-मैदान होखे खातिर हम नहरिया के किनरवा वाला हरबंस रा के बगइचवा देने गइनी। ओही बगइचवा में बजरंगबली के चबुतरवा भिरी एगो बड़ी पुरान अखाड़ा रहे। ओही आखाड़वा में इहे जगजीतन लाल लंगोट बान्हि के धूरि मलत रहन। हमरा अस छोट- मोट लइका अखाड़ावा के किनरवा प बइठ के इनकर धूरि मलल देखत रहलन स। हमहुँ ओही भीड़ में सामिल हो गइनी आ उनकर जलवा देखे लगनी।”\nबाउजी एक दू मिनट खाती रुकनीं आ पेठियार ठीक करे लगनीं। एक दू अंकवार गहूं के डाँठ मेहियें नधाइल गोला बएला के खुरिया के नीचवा डाल के आ ओकरा के संबोधित क के कहनीं “ हंह, एघरी तूँ बड़ा आराम करतारs, रहs, काल्ह तहरा के पेठीये नाधतानी तब तहरा बुझाई। दिन भर रेहों रेहों कइले रह्तारे ई। इनका देंह में पानिये नइखे तनिको। आसाढ़ में उहे हाल आ जेठ में उहे हाल, थउसना कहीं का।”\n“हँअँs त बउआ कहत रहीं कि हमहुँ ओही भीड़ में सामिल हो गइनी आ जगजीतन के जलवा देखे लगनी। एही बीच में सिपुजन बाबा हाँथ में छव फीट के लउरि लेले केनहूँ से आ गइले आ उहो जगजीतन के जलवा देखे लगले। लइकाईं में जगजीतन तनि मनसहकु रहन। इनकर आपन जोम थम्हाते ना रहे। उनका अपना प अतना गरुर रहे कि पूछs मत I उ हमरा से उमिर में दू-चार-पान साल बड़ रहन। अखाड़ा के किनारा प बइठल लइकन के ललकार के जगजीतन कहले कि आवs लोग केहू लड़ी हमरा संगे? बा कवनों भुइँहार के लइका के ... में दम ? केहू के माई दूध पिअवले होखे त आवो आ हांथ मिला के देख लेवो।”\n“ हमरा अइसन लागल कि सिपुजन बाबा के ई बात ठीक ना लागल। उनुका चेहरा के रंग बदलल आ उ तिलमिला गइले बाकिर आपाना करोध के दबा के बड़ा सालीनता से कहले कि का हो कवनों जाना लड़बs का जगजीतन से ? हम कहनी कि बाबा! हम लड़ीं का ? बाबा कहले – देख।”\nबाउजी आगे कहनीं, “ जानs कि हम बिहिटी पेन्हले रहीं। ओघरी उहे पेन्हे के परचलन रहे। आव देखनी ना ताव आ उतर गइनी तड़ से अखाड़ा में। हम त जानते रहीं कि हम त जीतब ना उनका से। काहे कि उ त देखहीं में बड़ी बरिआर लउकत रहन। बाकिर लइका के मन होला बादशाह I उतर गइनी त उतर गइनी। पटका जाइब त का हो जाई I इहे नू कि लइका हो-हो करिह सन।”\n“पेसेवर पहलवान जइसन हाँथ में धूरि लेके हम जगजीतन देने हाँथ बढ़वनी I मुस्काते मुस्काते उहो हमरा देने हाँथ बढ़वले। उनका हाव-भाव से इ बुझाइल कि कहत होखस कि का मरदे तें नाहीं तुहूँ हाथी से हथरस करे आइल बाड़।”\n“जसही हमरा हाँथ से उनुका हाँथ छुआईल ए बाबू! कि हम उनका दूनों गोड़ के बीच में घूसनी आ सोकना बएला जइसे उबीछेला, ओसहीं ध के उबिछी देनी। एई! जगजीतन फेंकइले होने अखाड़ा के किनारा। हम खट्ट से धूरि झारि के टायट। सिपुजन बाबा सब खेला चुपचाप देखत रहन आ मुसकियात रहन।”\n“जानs ए बबुआ कि जगजीतन के देंहि में लागल आग। उ अइसन थोरहीं सोचले रहन कि एको छन ना लागि आ उनुकर घमंड धूर-धूर हो जाई। अब उ हमरा के दोबारा पकड़ि लेले आ जबरजस्ती करे लगले कि अबकी बे आवs। तनी झूठा परि गइल हा, तs तूं ओकर फयदा उठा लेलs हs। हम कहनी कि अब ना लड़ब, ए भाई। अब त तूं पटका गइलs। अब का हो? उ फरफेनी फोरे लगले आ कहे लगले कि दोबारा लड़हीं के परी। उ खींच के हमरा के अखाड़ा के बीच में ले गइले ए बाबू। सिपुजन बबवा ई सभ चुपचाप देखत रहे। हमरो ताव आ गइल, कहनी कि आव-आव तहरा .. .. आ मरनी अपना जांघी प थाप।\n“ दोसरका बे उ जसहीं अपना मोट थुलथुल जांघ प बड़का पहलवान अस थाप मरले कि हम फिर से उनका गोड़ के बीच में घूसनी आ फेर फेंकनी उबिछी के होने अखाड़ा के किनारा। ए गइले जगजीतन फेर होने तेल्हंडा में कि। अबकी बे त पागले हो गइले जगजीतन। क्रोध में अगिया बैताल बनि के जगजीतन फेर से हमरा के खींचे लगले अखड़ा में। मनवां में कहनी कि बुझाता कि जाने लेके कादो छोड़ी, हतेआर। अब त हम बेलकुले ना लड़ब। बाबा से कहनी कि देखतारs बाबा एकर बदमासी।"\n“अब सिपुजन बबवा के भइल दिमाग खराब। उ खिसिआ गइले आ दसन गारी देले जगजीतन के आ उठवले छफिटिया लाठी। हा हा हा हा, जगजीतन लेले लमी, लंगटे उघारे, लाल लंगोट पेन्हले। तब जानs जे कसहूं कसहूं हमार जान बाँचल, ना त मुआइए घालित कादो। बाबा हमार पीठ ठोकले आ पूछले कि केकर लइका हव तूं? त हम कहनी कि रामसुंदर रा के। त कहले कि जा खुश रहs। ओकरा बड़ी चढ़ल रहे, सब उतर गइल।”\nनाम:- डॉ. हरेश्वर राय\nप्रोफेसर (इंग्लिश) शासकीय पी.जी. महाविद्यालय सतना, मध्यप्रदेश\nबी-37, सिटी होम्स कालोनी, जवाहरनगर सतना, म.प्र.,\nमो नं: 9425887079\nHareshwar Roy2अक्तूबर 2020 को 5:19 pm\nसंपादक जी के प्रति हार्दिक आभार।\nUnknown2अक्तूबर 2020 को 6:19 pm\nवाह ! बहुते सुन्नर 💐💐🙏


Bhojpuria.com | हंगामा है क्यों बरपा... ?\nHome Cinema Special हंगामा है क्यों बरपा... ?\nहंगामा है क्यों बरपा... ?\t04 September 2009\tNews Desk\tअभी दू दिन पहिले हमनी का स्व. सुधाकर पाण्डेय के शोक सभा से संबंधित एगो सच्चाई के खुलासा का कइनी जा कि पूरा फिल्म इंडस्ट्री में जइसे आग लाग गइल। पहिलहीं से कई टूकडा में बँटल भोजपुरी इंडस्ट्री खातिर इ मुद्दा शायद विवाद के एगो आउर वजह बन गइल।\nपिछला2दिन में हमनी का लगे सैकडन गो फोन आइल, ओह में कुछ लोग हमनी के विरोध कइल, लेकिन ज्यादातर लोग (75% से अधिक) हमनी के पक्ष में ही रहल ह। कुछ लोग त एहिजा ले कहल कि सुधाकर पाण्डेय जइसन सम्मानित व्यक्ति के नाम पर केहू के राजनीति करे के इजाजत ना होखे के चाहीं। आ कई लोग एह घृणित घटनाक्रम के निन्दा भी कइल।दिनेशलाल यादव निरहुआआज हमनी का लगे दिनेशलाल यादव निरहुआ के फोन आइल ह, जवना में ऊ मनोज टाइगर द्वारा दिहल गलत- बयानी से खुद के दूर क लिहले। "हमरा नइखे पता कि मनोज टाइगर इ कवना आधार पर कहलन, आ उनकर दिहल बयान खातिर हम कवनो तरह से जिम्मेदार नइखी। हम त सुधाकर जी के निधन के खबर सुनते साथ हैदराबाद से शूटिंग छोड के उनुका घरे गइनी, आ शूटिंग के मजबूरी के वजह से ओही दिने हमरा वापस लवटे के पडल। एतना जल्दी आयोजित शोक सभा में हमार पहुँचल संभव ना रहे, एह से हम अपना भाई के ओहिजा भेजले रहनी," दिनेशलाल यादव भोजपुरिया डॉट कॉम के कहलन। दिनेश जी के मजबूरी हमनी का समझ सकेनी जा, काहें कि एगो व्यस्त कलाकार अगर शूटिंग छोड के 3-4 दिन खातिर कहीं चल जाव त, ओह फिल्म के आ ओकरा से जुडल बाकी कलाकारन के काफी असुविधा हो जाई। वइसे भी दिनेश जी खुद एक दिन खातिर सुल्तानपुर गइनी, आ तेरही के दिन उनकर भाई प्रवेशलाल यादव ओहिजा उपस्थित रहलन।श्याम बहादुर सिंहएह आलेख में श्याम बहादुर सिंह के नाम खाली "रंग दे बसंती चोला" के संदर्भ के दौरान प्रयोग भइल रहे, ना कि कवनो दुर्भावनापूर्ण वजह से। लेकिन कुछ लोग एकर गलत मतलब निकाल लिहल, जबकि उहाँ का एगो सम्मानित शख्सियत बानी।आलोक कुमारशुरुआत में त फोन द्वारा संपर्क क के ओह शोक सभा के आयोजक आलोक कुमार जी काफी रोषपूर्ण अंदाज में एह खबर के तथ्यहीन आ बकवास करार देहलन। ओकरा बाद उनुकर पी. आर. ओ. द्वारा ई खंडन के आइल बा, जवन कि हमनी का जस के तस छाप रहल बानी जा:--सेवा में, संचालकभोजपुरिया डॉट कॉम विषय: आपके वेबसाइट पर छपे तथ्यहीन खबर के संबंध में।महोदय,मीडिया को समाज का आईना कहा जाता है, लेकिन अगर आईना ही गलत तस्वीर पेश करे तो समाज की धारा दिशाहीन होने लगती है। आपने स्वर्गीय सुधाकर पांडेय की शोकसभा से संबंधित जो न्यूज अपने वेबसाइट में डाला है वह पूरी तरह से गलत है और किसी ने साजिश के तहत श्री आलोक कुमार तथा अन्य लोगों को बदनाम करने की कोशिश की है। महोदय, आलोक कुमार ने स्वर्गीय सुधाकर पांडेय के प्रति श्रद्धा के कारण ही शोक सभा के संदर्भ में श्री अभय सिन्हा से बात की और शोकसभा का आयोजन किया। किसी को श्रद्धांजलि देने के लिये आयोजित सभा के लिए यह जरुरी नहीं होता कि कौन कहां है, और कौन शहर में है। यह तो श्रद्धा की बात होती है। श्री आलोक कुमार ने अपने सामर्थ के अनुसार पहल की और अपने दोस्तों से खर्च को शेयर किया, जिसे कतई गलत नहीं माना जा सकता है।महोदय, आपसे आग्रह है कि खबर को सुधारा जाये। श्री अभय सिन्हा जी ने तो भोजपुरी फिल्म जगत के लोगों को एकत्रित किया, पैसे के संबंध में तो किसी से कोई चर्चा ही नहीं हुई, ना किसी से मांगा ही गया। आपने जिस भी किसी सूचना के आधार पर इसे छापा है वो पूर्णतया गलत है। महोदय, कुछ समाज विरोधी तत्व यह नहीं चाहते हैं कि हम भोजपुरियों की एकता बरकरार हो। महोदय कृपया इस तथ्य को नजर अंदाज ना करते हुए साजिश का पर्दाफाश करें।प्रेषकउदय भगत (पी. आर. ओ.)श्री आलोक कुमार (संयोगिता फिल्मस) -- एह खंडन में भी उ सकरले बाडन कि ऊ पूरा खर्चा के अपना दोस्तन का बीच में शेयर (चंदा) कइलन। एह तरह ऊ खुद हमनी के खबर के प्रमाणिकता सत्यापित क देहलन। वइसे भोजपुरिया डॉट कॉम अपना कवनो खबर के प्रमाणिकता सत्यापित करे खातिर केहू आउर पर निर्भर ना रहेला, एहिजा कवनो खबर के छापे से पहिले ओकर सारा प्रमाण एकत्रित क लीहल जाला। आलोक कुमार के हम बतावल चाहेब कि भोजपुरिया डॉट कॉम के उनकरा से चाहे ओह लेख में जिक्र भइल कवनो व्यक्ति से कवनो निजी दुश्मनी नइखे। केहू के शोक-सभा के आयोजन खातिर श्रद्धा भइल त जरुरी बा, लेकिन का हमनी के संस्कारन में एह तरह के कवनो आयोजन के 13 दिन के पहिले करे के अनुमति बा? पहिले त एतना जल्दबाजी में ई आयोजन करे खातिर रउरा के कवन श्रद्धा मजबूर कइलस, जेकरा वजह से इंडस्ट्री के 60% प्रतिशत लोग के आजो खबर ना मिलला का वजह से शोक सभा में शरीक ना हो पइला के तकलीफ बा, आ ओकरा बाद मात्र 22,000 रुपया खातिर जवन छीछालेदर भइल, ऊ रउरा से बेहतर के जान सकेला?किशन खदरियाएकरा अलावा फिल्म निर्माता आ "भोजपुरी सिटी" के प्रकाशक किशन खदरिया का ओर से भी एगो मैसेज (SMS) मिलल बा, जवना में ऊ कहलन कि हॉल उनकर निजी ना ह, आ एह कार्यक्रम के दिन ऊ मुंबई से बाहर रहले।भले ऊ हॉल खदरिया जी के निजी संपत्ति ना हवे, बाकिर एतना त सांच जरुर बा कि ओह हॉल के चलावेवाली संस्था से ऊ ज़ुडल बाडन। चूकिं खदरिया जी ओह दिन मुंबई में ना रहलन, ओह से उनका के एह पूरा घटना खातिर जिम्मेदार मानल उचित ना होई। वइसे भी उनुका के करीब से जाने वाला लोगन के कहनाम बा कि अगर खदरिया जी के एह घटना के जानकारी रहित, या अगर कुछ लोग उनुका से निहोरा करित त सुधाकर जी के सम्मान में ऊ खुद भी पूरा खर्चा वहन क लेतन।मनोज टाइगरएकरा अलावा अभिनेता मनोज टाइगर के एगो फोन कॉल आइल, जेमे ऊ अपना गलत-बयानी खातिर शर्मिन्दगी जाहिर कइला के बदला उल्टे धमकी देत कहलन कि भोजपुरी फिल्म इंडस्ट्री भोजपुरिया डॉट कॉम के खिलाफ कारवाई करे के आपन फैसला 2-3 दिन में ले ली। फोन के अंत में ऊ इहो बतवलन कि ऊ हमनी के फोन रेकार्ड क रहल बाडन, आ उनुका लगे "इंडिया टीवी" के कुछ रिपोर्टर बैठल बाडे सन। जब उनका से टीवी रिपोर्टरन से डायरेक्ट बात करावे के कहल गइल, त झुंझला के तुरंत फोन काट दिहलन। अपना नाम में टाइगर लगाये वाला व्यक्ति के गीदड- भभकी ना देवे के चाहीं। सभा में उपस्थित इंडस्ट्री के लोगन के बीच ज्यादा सहानुभूति बटोरे के उद्देश्य से अगर झूठ ना बोलले रहतन, त एतना बवाले ना भइल रहित। गलती सभका के होखेला, लेकिन ओकरा के सकारला से ऊ खतम होला, ना कि ओह पर गाल बजावला से।भोजपुरिया डॉट कॉम आज भी अपना बात पर कायम बा। खाली फिल्मे इंडस्ट्री ना बल्कि समाज के कवनो भी क्षेत्र से जुडल व्यक्ति आ संस्था से भोजपुरिया डॉट कॉम इहे अपील करता कि एहिजा छपल कवनो भी खबर के सत्यता पर प्रश्नचिन्ह लगा के आपन समय जाया ना करे, बल्कि परिपक्व सोच के साथ ओकर समाधान खोजे के प्रयास करे। एह मामला में जवन कुछ भी भइल ओकरा से भोजपुरी फिल्म इंडस्ट्री के गरिमा के चोट त जरुर पहुँचल बा, लेकिन अगर कुछ लोग तनी मैच्योरिटी के परिचय देले रहित, त शायद इंडस्ट्री एह कलंक से बच जाइत।Related news items:\nसुधाकर पाण्डेय के तेरही मनावल गइल\nएगो शोक सभा के पीछे के घिनौना सच\nAward in the memory of Sudhakar Pandey\nससुरा बडा पईसावाला के निर्माता सुधाकर पांडे के निधन


लक्ष्मीपुर पतारी गाँवपालिका - विकिपीडिया\n(लक्ष्मीपुर पटरी से अनुप्रेषित)\n27 फाल्गुण 2073\nरामबल्लभ साह (संघीय समाजवादी फोरम)\n42.33 किमी2 (16.34 बर्गमील)\nपहिले के महेशपुर पतारी गाविस के कार्यालय\nलक्ष्मीपुर पतारी गांवपालिका, नेपाल के सिराहा जिला में एगो गाँवपालिका बा। ई गांवपालिका में6गो वार्ड बा। इ गांवपालिका के कुल जनसंख्या 26,913 बा आ क्षेत्रफल 42.33 वर्गकिलोमिटर बाटे।\nनेपाल में नेपालके नया 744 स्थानीय प्रशासनिक इकाई लागू भइला के बाद से सिराहा जिला के पहिले के महेशपुर पतारी, लक्ष्मीपुर पतारी, सितापुर प्रध, पिप्रा प्रध, पोखरभिंडा आ खरूकियाही गांव विकास समिति सभ के मिला के लक्ष्मीपुर पतारी गांवपालिका बनल ह। एकर केंद्र पहिले के महेशपुर पतारी गाविस के कार्यालय मे राखल गईल बा। इ गांवपालिका के उत्तर मे धनगढ़ीमाई नगरपालिका, लहान नगरपालिका, दक्खिन मे बरियारपट्टी गांवपालिका पुरब मे सखुवानान्कारकट्टी गांवपालिका आ पश्चिम मे सुखीपुर नगरपालिका बाटे।\nलक्ष्मीपुर पतारी गांवपालिका नेपाल के सिराहा जिला के हिस्सा हवे आ ई नेपाल में दक्खिनी-पूरबी हिस्सा में पड़े ला। ई इलाका नेपाल के तराई वाला इलाका हवे, मने कि पहाड़ प्रदेश के दक्खिन में समथर जमीन वाला इलाका हऽ। इहाँ के जलवायु के निचला उष्णकटिबंधी जलवायु में रखल गइल बा हालाँकि, कोपेन के जलवायु बर्गीकरण के हिसाब से ई इलाका Cwb कटेगरी में रखल जाला।\nनेपाल के बाकी गाँवपालिका सभ नियर, लक्ष्मीपुर पतारी में भी स्थानीय प्रशासन के ब्यवस्था बा। इहवों, गाँवपालिका के एक ठो कार्यालय बा आ गाँवपालिका के स्थानीय प्रशासन गांव कार्यपालिका द्वारा चलावल जाला जेकर अध्यक्ष आ उपाध्यक्ष चुनल जाला लोग।\n1. लक्ष्मीपुर पतारी\n2. महेशपुर पतारी\n3. सितापुर प्रध\n4. पिप्रा प्रध\nलक्ष्मीपुर पतारी के कुल जनसंख्या, 2011 के जनगणना के अनुसार 28,073 रहल जेह में कुल मरदाना लोग के संख्या 13,543 आ औरत लोग के संख्या 14,530। गाँवपालिका के जनसंख्या घनत्व 663.2 (ब्यक्ति प्रति बर्गकिलोमीटर) रहल।\nलक्ष्मीपुर पतारी गाँवपालिका के आसपास के जगह\nसुखीपुर धनगढ़ीमाई नगरपालिका लहान\nबरियारपट्टी नवराजपुर सखुवानान्कारकट्टी गांवपालिका\n"https://bh.wikipedia.org/w/index.php?title=लक्ष्मीपुर_पतारी_गाँवपालिका&oldid=583990" से लिहल गइल


भोजपुरी का राह के कील काँटा हटावल गइल – Anjoria\nभोजपुरी का राह के कील काँटा हटावल गइल\nDec 13, 2012 भोजपुरी\n12 दिसम्बर 2012 का दिने केन्द्रीय गृह मंत्रालय के बोलहटा पर दिल्ली आइल बिहार भोजपुरी अकादमी के अध्यक्ष प्रो रविकांत दुबे भारत के गृह सचिव आर के सिंह संगे लमहर बातचीत कइलन. एह बातचीत में प्रो॰ दुबे लगभग डेढ़ सौ पन्ना के दस्तावेजो गृह सचिव के सँउपलन. एह दस्तावेजन के देखला क बाद गृह सचिव के कहना रहल कि उनुका जवन चाहत रहल तवन भेंटा गइल.\nगृह सचिव के एह कहना पर संगे आइल भोजपुरी पंचायत के संपादक आ मीडिया क्लब के महासचिव कुलदीप कुमार पुछिए लिहलन कि अब त सगरी बाधा दूर हो गइल भोजपुरी के आठवीं अनुसूची में शामिल करे के? त गृह सचिव बतवलन कि प्रो॰ दुबे से मिलल दस्तावेजन में ऊ सब कुछ बा जवना के जरूरत रहल आ अब भोजपुरी के संवैधानिक दर्जा देबे के काम तेज हो जाई.\nप्रो॰ रविकांत दुबे भोजपुरी भाषा आ साहित्य के इतिहास लगभग एक हजार सालो से पुराना बतावत कहलन कि भोजपुरी में नाहियो त आठ से दस हजार किताब छप चुकल बाड़ी स जवना में भोजपुरी व्याकरण, शब्दकोष, तुलनात्मक अध्यन, भाषा आ साहित्य के इतिहास, आधुनिक लेखन, गद्य, पद्य समेत सगरी विधा के किताब शामिल बाड़ी स. भोजपुरी में पचासो से बेसी पत्रिका प्रकाशित होत बाड़ी स जवना के सूची गंह सचिव के दिहल गइल. उनुका के इहो बतावल गइल कि भोजपुरी फिलिम देश के 14 गो राज्यन में रिलीज कइल जाला आ देश में हिंदी सिनेमा का बाद भोजपुरिए सिनेमा के सबले बड़ बाजार बा.\nभोजपुरी में प्राथमिक, माध्यमिक, इंटर, स्नातक, स्नातकोत्तर स्तर से लगाइत पी. एच. डी. तकले के पढ़ाई देश के अनेक विशवविद्यालयन में हो रहल बा. एहमें वीर कुंवर सिंह विश्वविद्यालय, आरा, जय प्रकाश विश्वविद्यालय, छपरा, बी. आर. आंबेडकर विश्वविद्यालय, मुजफ्फरपुर, बिहार विद्यालय परीक्षा समिति, इंदिरा गाँधी उन्मुक्त विश्वविद्यालय के देश भर के अध्यन केंद्र, नालंदा खुला विश्वविद्यालय, बनारस हिन्दू विश्वविद्यालय, राष्ट्रीय खुला विश्वविद्यालय समेत अनेके नाम शामिल बाड़ी स. बिहार सरकार विधान सभा में अधिनियम पारित करा के भोजपुरी के विकास ला बिहार भोजपुरी अकादमी स्थापित करवले बिया. यूपीओ में एह तरह के अकादमी बनावे के माँग उठावल जात बा.\nबातचीत क दौरान प्रो॰ दुबे कई गो सवालो उठवलन. जइसे कि\n(1) भारत सरकार के गृह विभाग के पत्र संख्या – 7492 दिनांक 21 .08 . 2012 के अनेके बिंदू अव्यावहारिक बाड़ी स जवना में राज्य सरकारन से पूछल गइल बा कि कवना कवना सरकारी विभाग में भोजपुरी में काम काज होला, भोजपुरी के छात्र भोजपुरी के अलावे अउरी कवना विषय में भोजपुरी माध्यम से परीक्षा देलें भा फेर भोजपुरी इलाका के जे लोग जनगणना में मातृभाषा के नाम पर हिंदी लिखले बा ओह लोग के गैर भोजपुरी मानल जाव कि ना, वगैरह.\n(2) का दोसरो भासन के संवैधानिक दर्जा देत घरी ई सब सवाल उठावल गइल रहल? जइसन अब भोजपुरी का मामिला में कइल जात बा.\n(3 ) गृह मंत्रालय भोजपुरी के संवैधानिक मान्यता देबे के मसला जानबूझ के अझुरावत बावे आ बेमतलब के देरी पैदा करत बावे.\n(4) 178 साल पहिले मॉरिशस गइल गिरमिटिया मजदूरन के वंशज आजु मारीशस में भोजपुरी के जवन मुकाम दिअवले बाड़न ओहसे हमनी का कई गुना पीछे बानी जा. ई हमनी के सरकार ला शरम के बात होखे के चाहीं.\n(5) भोजपुरी भाषा भाषियन के प्रामाणिक जनसंख्या, संघ लोक सेवा आयोग के परीक्षा, भा भारतीय करेंसीं पर लिखावट जइसन समस्या का आधार पर मामिला अझूरावल गलत बा.\nभारत सरकार के गृह सचिव आर के सिंह एह बातचीत में सहयोगात्मक रवैया देखवलन आ कहलन कि ई प्रस्ताव जल्दिए अग्रेसारित कर दिहल जाई. हालांकि गृह सचिव कुछ अउरिओ जानकारी मँगलन जवना के जल्दिए पठावे के भरोसा दिहलन प्रो॰ दुबे.\n(कुलदीप श्रीवास्तव के रपट का आधार पर)\nखुदरा कारोबार में विदेशी किराना के विरोध के ठोस आधार\nजनकवि भिखारी ठाकुर लोक साहित्य एवं संस्कृति महोत्सव २०१२\nOne thought on “भोजपुरी का राह के कील काँटा हटावल गइल”\nBahut bahut Badhaiiiiii


एक आदमी के गोलीमार के हत्या, हत्यारा के दुकान फुंकाइल – टटका खबर\nजौनपुर जिला के खेतासराय इलाका का सोगर गांव मे जमीन लेके भइल झगड़ा में कुछ लोग एक आदमी के गोली मार दिहल, बाद में खिसियाइल लोग हमलावर का घर पर धावा बोल दिहलें आ ओकर बाइक,. ट्रैक्टर, स्कूटर, आ दुकान जरा दिहलें.\nपुलिस के मुताबिक बत्तीस बरीस के हमजा के हत्या का मामिला में पाँच जने पर मुकदमा दर्ज भइल बा आ तनाव का चलते गाँव में पुलिस आ पीएसी लगा दिहल गइल बा.\nTags: जौनपुर, तनाव, हत्या


भोजपुरी पट्टी से टटका खबर, 12 मार्च 2018, सोमार – टटका खबर\nMar 13, 2018 आरा, औरंगाबाद, कुशीनगर, गोण्डा, टेल टैक्स, देवरिया, भभुआ, वाराणसी, वाराणसी पटना जनशताब्दी, संत कबीरनगर\nवाराणसी आ पटना के बीचे सफर भइल आसान\nवाराणसी, 12 मार्च (वार्ता). प्रधानमंत्री नरेंद्र मोदी आजु मंडुवाडीह रेलवे स्टेशन पर ‘‘जन शताब्दी एक्सप्रेस” के हरियर झंडी देखाके बिहार के राजधानी पटना ला रवाना करवलन.\nबतावल जात बा कि ई गाड़ी संख्या 15125 वाराणसी के मंडुवाडीह टीसन से रोज सबेरे सवा छह बजे रवाना होखल करी आ वाराणसी (कैंट), मुगलसराय, बक्सर, आरा, अउर दिलदार नगरटुसनन प रुकत सबेरे 10 बजके 35 मिनट पर पटना जक्शन चहुंपल करी.\nलवटती में गाड़ी संख्या 15126 पटना जंक्शन से साँझ 5-45 पर रवाना होखल करी आ आरा, बक्सर, दिलदार नगर, मुगलसराय, वाराणसी कैण्ट टीसनन पर रुकत रात सवा दस बजे मंडुवाडीह चहुँपल करी.\nरेलवे स्टेशन परिसर पर मनावल जा रहल लोकार्पण समारोह में रेल राज्य मंत्री आ संचार राज्य मंत्री (स्वतंत्र प्रभार) मनोज सिन्हा पीएम मोदी के स्मृति चिन्ह का रूप में तुलसी के पौधा भेंट कइलन. एह मौका पर मुख्यमंत्री योगी आदित्यनाथ, भाजपा के प्रदेश अध्यक्ष आ सांसद डॉ महेन्द्र नाथ पाण्डेय समेत अनेके अधिकारी मौजूद रहलें.\nआजमगढ़ में छत गिरला से एगो छात्र के मौत\nआजमगढ़ 12 मार्च (वार्ता). आजमगढ़ के दीदारगंज इलाका के रसावा गाँव में बनत एगो मकान का बगल के पुरान मकान का छत पर राखल बालू गिट्टी का बोझ से छत भस गइल आ ओकरा तर दबा के 16 बरीस के आकाश आ 18 बरीस के सचिन दबा गइलें. दुनु के फूलपुर अस्पताल चहुँपावल गइल जहवाँ से ओह लोग के आजमगढ़ अस्पताल रेफर क दिहले डॉक्टर. ले जात घरी राहे में एगारहवीं के छात्र रहल आकाश के मौत हो गइल.\nजदयू नेता से रंगदारी मांगे वाला गिरफ्तार\nबेतिया 12 मार्च (वार्ता). पश्चिम चंपारण जिला पुलिस आजु जदयू नेता शंभू गुप्ता से रंगदारी मांगे वाला केसरिया के कहान गांव के रहे वाला सोनू पटेल के गिरफ्तार कर लिहलसि. बतावल जात बा कि ऊ शंभु गुप्ता से आपन नौकरी लगवावे के गोहार लगावत रहल आ जब नौकरी ना लागल त फोल करे के पांच लाख रुपिया रंगदारी मांगे लागल. बतावल जात बा कि सोनू बताह ह.साल 2012 से ओकर इलाज झारखंड के काके में चलत बा, से पूछताछ का बाद पुलिस ओकरा के छोड़ि दिहलसि.\nलापरवाही बरते का आरोप में पेशकार निलम्बित\nदेवरिया, 12 मार्च (वार्ता). गोरखपुर के मण्डलायुक्त अनिल कुमार देवरिया में काम करत रुद्रपुर के एसडीएम के पेशकार बी एन मिश्रा के निलम्बित क दिहलें आ सगरी एसडीएम आ तहसीलदारनो के वेतन रोके के आदेश दे दिहलन. एह लोग पर राजस्व सम्बंधी मुकदमन के ऑनलाइन करे में लापरवाही बरते के आरोप बा.\nजीप आ मोटरसाइकिल के टक्कर में वार्ड पार्षद समेत दू जने के मौत\nआरा 12 मार्च (वार्ता) भोजपुर जिला के सहार इलाका के पेउर-सहार गांवन का बीच एगो जीप आ मोटरसाइकिल के टक्कर में अरवल जिला में वार्ड पार्षद बैजनाथ साह आ शेलेन्द्र के मौत हो गइल. एह हादसा में आधा दर्डन लोग घवाहिलो भइल बा.\nबिहार सरकार के पुलन पर 01 अप्रैल से टोल टैक्स बंद\nपटना 12 मार्च (वार्ता) बिहार विधालसभा में पथ निर्माण मंत्री नंदकिशोर यादव बतवलें कि 01 अप्रैल 2018 से बिहार राज्य पुल निर्माण निगम के पुलन पर लोग से टोल टैक्स ना लिआई. एहमें से कईएक पुल के लागत वसूल हो चुकल बा.\nपांच बरीस के बच्ची के लाश बरामद\nआरा 12 मार्च (वार्ता) भोजपुर जिला के चरपोखरी इलाका के लिलारी गांव का खेत बिपिन साह के पाँच बरीस के बेटी के लाश मिलल बा. लाश के जानवर नोच नोच के खइले बाड़न स. पिछला6मार्च के एगो शादी समारोह का बाद से ऊ गायब रहल. घरवालन के अनेसा बा कि ओकरा साथे कुकर्म क के ओकर हत्या कइल गइल बा.\nगोण्डा में लोककला महोत्सव\nगोण्डा 12 मार्च (वार्ता). पदमविभूषण नानाजी देशमुख के याद में उनुका कर्मस्थली जयप्रभा गाँव में चार दिन चले वाला अखिल भारतीय लोककला महोत्सव के शुरुआत 14 मार्च के मुख्यमंत्री योगी आदित्यनाथ करइहें. संस्कार भारती आ दीनदयाल शोध संस्थान साझा रूप से एह महोत्सव के आयोजित करत बाड़ें. एह मौका पर नानाजी के प्रतिमा के अनावरणो होखे वाला बा.\nसंतकबीरनगर में एक कुंतल गांजा बरामद, सात गो तस्कर गिरफ्तार\nसंतकबीरनगर 12 मार्च (वार्ता). संतकबीरनगर पुलिस आजु बखिरा इलाका के दुर्गजोत चौराहा पर दू गो कारन के तलाशी में एक कुन्तल गांजा बरामद कइलसि. साथही ई ले जात सात गो तस्करन – चन्द्रभूषण राय, विद्यानन्द पाण्डेय, अनुराग सिंह, गणेश यादव, परमात्मा अग्रहरि, नन्हे उर्फ नन्दलाल बेलदार, अउर महेश पाल – के गिरफ्तार क लिहलसि. ओहनी का लगे से 6400 रूपिया नकद आ छग गो मोबाइलो मिलल बा. पुलिस बतावत बिया कि एह गरोह के मुखिया चन्द्रभूषण राय आ फाइनेन्सर परमात्मा अग्रहरि हवे सँ.\nअब त कचरो लेके लोग हमार आलोचना करी : मोदी\nवाराणसी 12 मार्च (वार्ता). प्रधानमंत्री नरेन्द्र मोदी स्वच्छता अभियान का तहत आयोजित कचरा महोत्सव के सफाई के एगो नीमन प्रयोग बतावत कहलन कि अब उनुका के नापसन्द करे वाला लोग कचरो के लेके उनुकर आलोचना कइल करी. कहलन कि कचरा के उपयोग से एक त सफाई रही आ दोसरे ओकर सकारात्मक उपयोग हो जाई.\nकुशीनगर में मोटरसाइकिलन के टक्कर में एगो नवही के मौत दू गो घवाहिल\nकुशीनगर, 12 मार्च (वार्ता) कुशीनगर के खड्डा-पडरौना मार्ग पर बगहवां इनार का लगे दू गो मोटरसाइकिलन के टक्कर में नेबुआ नौरंगिया इलाका के बलकुड़िया के जयकिशुन, मनोज, आ रंधा चौहान अउर मनोज अंसारी घवाहिल हो गइलें. अस्पताल चहुंपवला पर डॉक्टर रंभा चौहान के मरल बता दिहलें आ बाकी के जिला अस्पताल रेफर क दिहलें.\nभभुआ में 27 बूथन पर मंगल का दिने भोटिंग\nभभुआ 12 मार्च (वार्ता). भभुआ विधानसभा सीट ला होखत उपचुनाव में 27 मतदान केंद्रन पर मंगल का दिने भोटिंग करावल जाई. जिलाधिकारी राजेश्वर प्रसाद सिंह बतवलें कि भोटिंग का दिने इलेक्ट्रॉनिक वोटिंश मशीन के वोटर वेरिफाइड पेपर ऑडिट ट्रेल में खराबी मिलला का चलते 27 मतदान केंद्रन पर भो़ ना डालल जा सकल. ओही पर अब काल्हु मंगल का दिने भोज करावल जाई. एहमें से पांच गो भभुआ नगर इलाका के बा आ बाकी बूथ खनाव, हरिहरपुर, शिवपुर, इटाढ़ी,किशुनदेवपट्टी, नाटीपट्टी, सोनहन, टिकठीकुंज, दामोदरपुर, कोहारी, नौंवाझोटी, कूड़ासन, सारनपुर, सेमरा, सिझुआ, नूह, बेटरी, मोकरी गांव के बा.\nपेड़ से लटकल नवही के लाश मिलल\nऔरंगाबाद 12 मार्च (वार्ता). बिहार के औरंगाबाद जिला के माली इलाका के अररिया गांव से एगो पेड़ से लटकल करीब 25 बरीस के नवही के लाश बरामद भइल. लाश देखि के लागत बा कि कतहीं अउर ओकर जान मारि के एहिजा ले आ के लटका दिहल गइल बा. ओकर पहचान नइखे भइल.


Narrative becameameans of earning name and fame in Lokrang Bhojpuri: लोकरंग में नाम-दाम कमाए के जरिया बनल नैरेटिव\nपूर्वी उत्तर प्रदेश के पूर्वांचलो कहल जाला. देस के सात गो प्रधानमंत्री देबे वाला ई इलाका आजुओ पिछड़ापन के दर्द झेले के मजबूर बा. एह इलाका में विकास में जमीनी काम करे वालन में तीनिए गो नाम आगे बा- बनारसी पंडित कमलापति त्रिपाठी, मऊ के कल्पनाथ राय आ गोरखपुर के वीर बहादुर सिंह. अइसही मनोज तिवारी, नेहा राठौर अउर गायत्री यादव में भी एगो समानता बा.\nओह घरी मनोज तिवारी गवनई में कोसिस करत रहले. ओही कोसिस में उनुकरा खातिर कल्पनाथ राय की गिरफ्तारी जइसे नया उमेदि बनि गइल. उनुकर जेलयात्रा पर तिवारी लोकरंग में दर्द से भरल एगो भोजपुरी गाना गवले. ऊ कैसेट आ टेप रेकार्डर के जमाना रहे. कैसेट निकलल आ मनोज तिवारी भोजपुरी में छा गइले.\nअब त मनोज तिवारी कवनो परिचय के मोहताज नइख. समाजवादी पार्टी के राजनीति में उनुका के अमर सिंह ले अइले आ अब त भाजपा के दुलरूआ बाड़े. कल्पनाथ राय, अमर सिंह से होत उनुकर राजनीतिक यात्रा भाजपा तक पहुंचि गइल.\nबनिहें महाकाल हो...


ओहार में आइल जवान नहात घरी डूब गइल – टटका खबर\nओहार में आइल जवान नहात घरी डूब गइल\nबलिया जिला के बैरिया में श्रीनगर गंगाघाट पर मुंडन संस्कार में आइल सोनबरसा के आलोक गोंड नहात घरी डूब गइल. बहुत मुश्किल से ओकरा के निकालल गइल बाकिर बलिया जिला अस्पताल ले जाए का रास्ता में ओकर मौत हो गइल. आलोक गोंड बीएसएफ में जवान रहल आ अपना रिश्तेदारी में ओहार में शामिल होखे आइल रहल.\nTags: बलिया, श्रीनगर


विधायक अंबिका यादव के भतीजा के गोली लागल – टटका खबर\nकैमूर जिला के छतरपुरा गांव में आजु राजद विधायक अम्बिका यादव के भतीजा विनोद यादव के दिनदहाड़े गोली मार के घाहिल कर दिहल गइल. बतावल जात बा कि बदमाश उनुका के लूटल चाहत रहलें बाकिर गोली लगला का बावजूद विनोद यादव आपन मोटर साइकिल चलावत भाग गइलन. खून गिरला का चलते तिरोजपुर गाँव का लगे ऊ ढिमला गइलन.\nविनोद यादव गोड़सरा में बैंक पाँच लाख रुपिया निकाल के दुर्गावती बिछिया राइस मिल जात रहलन जब उनुका पर ई हमला भइल. पुलिस अगल बगल के इलाका सील कर के बदमाशन के धर पकड़ में लागल बिया बाकिर अबहीं ले केहू के पकड़ाए के खबर नइखे.\nTags: कैमूर, विधायक


बंगाल में काली पूजा के परंपरा, थाना कैंपस में भी पंडाल सजेला , Kaali puja in Bengalarich tradition involving police thana– News18 Hindi\nशक्ति पूजा बंगाल के खाली धार्मिक आयोजन ना ह, बल्कि उहां के परंपरा भी बन गइल बा.\nदीवाली से शुरू होके काली पूजा तीन दिन तक चलेला. शक्ति के इ उपासना में पुलिस के लोग भी जुट जाला.\nदेवाली के दिने देवी काली क पूजा होवे क बात सुनि के अजबे लागी लोगन के लेकिन देस एगो अइसन परदेस ह जहां जौन दिन मय देस में लक्ष्मी गनेस क पूजा होला उ दिन उहंवा देवी काली के पूजल जाला . उहों घरे घरे ना बलुक पंडालन में देवी काली क माटी क मूरत बइठा के. इ सब शक्ति के पूजे वाला परदेस बंगाल में होला. काहे से कि काली के भी शक्ति क परतीक देवी दुर्गा के कई रूपम में से एगो रूप मानल जाला. बंगाल में दो किसिम क मान्यता हव. पूरबी पाकिस्तान बा बांगलादेस बनने से पहले जब दूनो बंगाल पूरबी अउर पच्छमी बंगाल भारते क हिस्सा रहल तब्बो दोनों ओर क लोगन क खान पान बा लोकाचार में अंतर रहे. खाली इहे अंतर नाही बलुक पच्छमी अउर पूरबी दूनों बंगाल के लोग अपना के हर माने में दोसरा से श्रेष्ठ माने अउर इ भेद भाव आजो चलल आवत हव. पच्छिम बंगाल के लोग कहे ला कि बांगाल लोग खानपान का जाने. एही तरह देस बटैइले के बाद पच्छिम बंगाल बा देस के दोसरा परदेस में आके बस गइल पूरबी बंगाल के लोग कहे ला कि घटी लोगन क खाना गाला से नीचे ना उतरे. बंगाल में पूरबी हिस्सा के लोगन के बांगाल कहल जाला अउर पच्छिम बंगाल के लोगन के घटी. एक समय अइसन रहे कि दूनो तरफ के लोगन बीच सादी बियाहो ना होखे.\nभोजपुरी में ये भी पढ़ें : रेणुजी के पहिला महिला डिप्टी सीएम बने से बिहार के औरत समाज निहाल\nखानपान अउर लोकाचार के अलावे कउनो कउनो पूजा पाठो में भी दूनो बंगाल में अंतर साफे नजर आवे ला. लछमी पूजा अउर काली पूजा में इ अंतर साफ देखाई देला. पूरबी बंगाल क लोग बिजय दसमी के पांच दिन बाद पड़े वाला शरद पूरनिमा के देवी लछमी क पूजा करेला अउर देवाली के दिने माने कार्तिक अमौसा के देवी काली क. जब पूरा देस कार्तिक अमौसा के दिने घरे घरे लछमी गनेस क पूजा करेला अउर दिया मोमबत्ती जरा के देवाली मनावेला त बंगाल में माटी क मूरती पंडालन में बैइठा के देवी काली क पूजा करेला उहो रात के बारह बजे. मनौती माने वाला लोग त दिन भर बरत रखे ला अउर रात क बारह बजे पूजा होइला के बाद कुछो खाला. घटी लोग माने पच्छिम बंगाल के लोग त देस के दोसरा परदेस के लोगन जइसन अपना घरे में लछमी गनेस क पूजा करेला. वइसे समय बीतला के साथे सब परब त्योहार में बांगाल अउर घटी क अंतर अब देखाई ना देला. कहे क माने इ ह कि अब बंगाल में रहे वाला सब लोग देवाली के साथे साथे कालिओ पूजा खूबे चाव से मनावे ला. चाहे उ आपन बंगाल क घटी लोग होखे बा बंगाल में रहे वाला बिहारी - पूर्वांचली भाई लोग.\nकलकत्ता से सटल उत्तर 24 परगना जिला क नैहाटी अउर बारासात क काली पूजा बहुते मसहूर ह. दूनों जगह 20 से लेके 40 फुट क काली क मूरती बइठावल जाला. देखे खातिर दूर दूर से लोग आवेलं. देवाली के दूसरा दिन से लेके मूरती के बिसरजन भइला तक देखवइया क भीड़ कमे ना होला. इ दूनों जगह जइसे मेला लग जाला. वइसे त काली पूजा समूचा बंगाले में होला लेकिन इ दूनों जगह ढेर ऊंच ऊंच देवी काली क मूरत देखे क महातम कुछ अलगे ह. वइसे त देवी काली क 20 से 40 फुट क मूरती के अलावे इ दूनों जगह क महातम त पहिले से ही ह. नैहाटी बंदे मातरम रचे वाला कवि ऋषि बंकिमचंद्र चट्टोपाध्याय क जनम स्थान ह त बारासत उत्तर 24 परगना का जिला मुख्यालय हव.\nबंगाल क काली पूजा के बारे में इ कहल जाला कि उहंवा अधिकतर काली पूजा क आयोजन मस्तान लोगन की ओर से होला. दबंग अउर गुंडा टाइप क लोगन के बंगाल में मस्तान कहल जाला. एक ओर त बंगाल में दुर्गा पूजा अउर सुरसती पूजा गली मोहल्लन क क्लबन की ओर मनावल जाला जबकि दोसरा ओर काली पूजा मस्तान अउर उनकर संगी साथी लोग मनावे ला. एकरा चलते कहल जाला कि उ सबके चंदा भी खूब अउर बिना अधिक मेहनत के मिल जाला. देवी काली क एतना ऊंच ऊंच मूरती बैइठावे क कारणों एही हो सकेला. देवाली पर मनावल जाए वाला बंगाल क काली पूजा क एगो अउरो मजे क बात हव. उहवां क अधिकतर थानन में भी काली पूजा मनावल जाला. बाजाफ्ता पंडालनन में मूरती बैइठा के. अउर त अउर पहलइवां थानन के पंडालन में पशु क बलि भी चढ़ावल जाओ. बाद में लौका क बलि होबे लगल.\nमजे क बात इहो ह कि देवाली से पहले सिपाही भाई त लोग पास पड़ोस के मोहल्ला के घर दोकानन से चंदा भी लेत रहे. अब भला सिपाही लोग चंदा लेबे आई त के मना करी देबे से. हां सिपाही भाई लोग इ बात क ख्याल जरूर रखत रहल कि चंदा मांगत समय उन सब क भाखा बोली मास्तानन के संगी साथियन जइसन ना हो. थानन क काली पूजा में गली मोहल्ला के लोगन क भी हर तरह क हिस्सेदारी होवे ला. चंदा देबे से लेके क पूजा पाठ तक में. एकरा अलावा देवाली के बाद वाला दिने से हर रात थानन के पंडाल के पासे लोगन के मन बहलावे क भी बाजफ्ता इंतजाम होला. कहे क माने इ कि कार्तिक अमौसा के बाद के तीन चार रात अलगे अलगे मनोरंजक पोरगराम होवे ला. कौउनो रात जातरा त कौउनो रात आरकेस्टरा.\nअउर अगर थाना बिहारी पूर्वांचली भाई लोगन क इलाका में हव त कव्वालियों क पोरगराम होला. इकरा खातिर बंगाल बा देस क नामी कौव्वालन के बुलावल जाला. एमे कौव्वाल अ कौव्वाला माने मरद अउर औरत दूनों कव्वाल बुलावल जालन. जउन कौव्वाली पोरगराम में दूनों कव्वाल रहे लं त उनका बीच में होबे वाला कंपटिसन में बड़ा मजा आवेला. थानेदार साहब भी सपरिवार अपना स्टाफ के साथ हर पोरगराम क मजा लेबे लं. मजे क बात इहो ह कि लगभग समूचा थाना के पोरगराम में बिजी रहेला के बादो इ रातन के चोर चुहाड़ लोग भी कौउना कांड ना करेला. देवाली के दिन बंगाल में देवी काली के पूजे जाइल अउर ओसे जुड़ल किस्सा कहानी जान के भलेहू अजरज होई लेकिन मजा जरूर आई.\nDiwali 2020 west bengal


राज्यसभा खातिर कांग्रेस के 10 गो उमीदवार – टटका खबर\nनयी दिल्ली 11 मार्च (वार्ता) राज्यसभा के दुबरीसा चुनाव ला कांग्रेस आजु अपना दस गो उमीदवारन के सूची जारी कइले बिया.\nकांग्रेस चुनाव समिति के प्रभारी ऑस्कर फर्नांडिस एहिजा जारी विज्ञप्ति में बतवले बाड़न कांग्रेस अध्यक्ष राहुल गांधी एह नामन के आपन मंजूरी दिहले बाड़न.\nकांग्रेस के बड़का बोततुआ अभिषेक मनु सिंघवी के पश्चिम बंगाल से उमीदवार बनावल गइल बा. गुजरात से नारायण भाई रथवा आ डॉ. अमियाजनिक के, कर्नाटक से एल हनुमंथई, डॉ. सैयद नासिर हुसैन अउर जीसी चंद्रशेखर के, झारखंड से धीरज प्रसाद साहू के, मध्यप्रदेश से राजमणि पटेल के, महाराष्ट्र से कुमार केटकर के आ तेलंगाना से पी. बलराम नायक के उमीदवार बनावल गइल बा.\nTags: कांग्रेस, राज्यसभा


टटका खबर (अतवार, 27 सितंबर 2015) – टटका खबर\nसिलिकन वैली यात्रा में टेस्ला मोटर्स के दौरा करत पीएम मोदी.\nन्यूयॉर्क में सयुंक्त राष्ट्र महासभा आ जी-4 शिखर सम्मेलन में शामिल भइला का बाद प्रधानमंत्री अब अमरीका के सैन होसे आ गइल बाड़न सिलिकॉन वैली के नाम से मशहूर सैन होसे में प्रधानमंत्री डिजिटल इंडिया आंदोलन के बढ़ावा देबे खातिर आईटी के दिग्गज कंपनियन से चरचा करीहें. एहिजा प्रधानमंत्री के मुलाकात माइक्रोसाफ्ट के सीईओ सत्‍या नडेला, गुगल के सुंदर पिचाई, सिसको के शांतुनु नारायण आ ऐपल कम्‍पनी के सीईओ टीम्‍कोक से होखे वाला बा. सिलिकन वैली के यात्रा का दौरान पीएम मोदी ओहिजा के भारतीय समुदाय के लोगो से मुलाकात करीहें आ आखिरी दिने एसएपी सेंटर में भारतीय समुदाय के लोग के संबोधित करीहें.\nनेताजी सुभाषचंद्र बोस के बाद अब प्रधानमंत्री रहल लालबहादुर शास्त्री के ताशकंद में भइल मौत से जुड़ल फाइलन के उजागर करे के माँग होखे लागल बा. नेताजी सुभाषचन्द्र से जुड़ल कुछ फाइल हालही में पश्चिम बंगाल सरकार उजागर कर दिहलसि जवना का बाद केन्द्र पर दबाव अउर बड़ गइल बा. अब लाल बहादुर शास्त्री के बेटा अनिल शास्त्री पीएम मोदी से अपील कइले बाड़न कि शास्त्री जी के मौत से जुड़ल फाइलन के उजागर कर दीहल जाव. शास्त्री जी के मौत संदेह उपजावे वाला हालात में भइल रहुवे. आ सबले खास बात बा कि नेताजी आ शास्त्री जी दुनू आदमी के मामिला रुस से जुड़़ल बा आ ओकरे चलते भारत सरकार आनाकानी करेले एह फाइलन के उजागर करे से.\nराष्ट्रपति रहल एपीजे अब्दुल कलाम के लिखल एगो किताब के मलयालम संस्करण के त्रिशूर में होखे वाला लोकर्पण शनिचर का दिने टार देबे के पड़ल काहे कि ओकरा खिलाफ विरोध प्रदर्शन होखत रहुवे. विरोध के कारण रहुवे कि किताब के अनुवाद करे वाली लेखिका श्रीदेवी एस कार्था बतवली कि उनुका के समारोह से अलगे रहे के कहल गइल बा काहे कि स्वामी जी अपना साथे मंच पर कवनो मेहरारू के मौजूदगी पसंद ना करस.\nसंयुक्त राष्ट्र सुरक्षा परिषद में सुधार से जुड़ल दस्तावेज पर बातचीत शुरू करे के मंंजूरी मिलला का बाद पीएम मोदी अपना अमेरिका यात्रा का दौरान जॉर्डन, श्रीलंका, साइप्रस, स्विडन, भूटान, सेंट लुसिया वगैरह कई देशन के शासनाध्यक्षन से मुलाकात कइलन आ एकरा साथही आतंकवाद, आईएसआईएस, सतत विकास लक्ष्य, जलवायु परिवर्तन वगैरह मसला पर चरचा कइलन.\nसऊदी अरब के मक्का में भगदड़ में घवाहिल भइल लोग में से कुछ लोग के मरला का चलते गिनिती बढ़के 769 हो गइल बा.\nशनिचर का दिने भाजपा सांसद आर के सिंह के बयान के गलत बतावत केंद्रीय गृह मंत्री राजनाथ सिंह कहलन कि भाजपा में टिकट बाँटे के काम पूरा निष्पक्षता से होखेला आ एह तरह के बयान के कवनो आधार नइखे. बाकिर भाजपा के सांसद शत्रु आर के सिंह के बयान के पक्ष लेत कहले बाड़न कि एह बात के कवनो आधार होखी आर के सिंह का लगे तबे कहले होखीहन. असल में बिना वैचारिक लगाव के कुछ लोग के भाजपा में शामिल कइला का चलते एह तरह के विवाद होखत रहेला.\nगुजरात में पटेल आरक्षण खातिर आन्दोलन चलावे वाला हार्दिक पटेल शनिचर का दिने जमशेदपुर में कहलन कि चुँकि जदयू नेता उनुका समुदाय से जुड़ल हउवन एहसे बिहार चुनाव में ऊ नीतीश कुमार के समर्थन करीहें.\nकेन्द्रीय परिवहन मंत्री नितिन गडकरी के कहना बा कि एक्सप्रेस-वे से टोल टैक्स खतम ना कइल जा सके काहें कि एह राजमार्गन के बनावे खातिर बहुते धन के जरूरत होला. कहलन कि टोल टैक्स प्लाजा के ई टोल में बदले के काम जरूर कइल जात बा जेहसे लोग के टोल टैक्स देबे में परेशानी मत होखे आ समय बरबाद मत होखे.\nमुंबई बम धमाका से जुड़ल एगो मामला के दोषी आ बॉलीवुड स्टार संजय दत्त जेल में कम आ जेल का बाहर बेसी रहेलें. एने फेरू तीस दिन के ‘छुट्टी’ बिता के शनिचर का दिने फेरू जेल लवट अइलन अगिला छुट्टी तक ले. पता ना कइसे बड़का अपराधियन के एह तरह के छूट आसानी से मिल जाला जबकि आम आदमी बहुते जरुरी मौको खातिर पेरोल ना पा सके.\nशनिचर का दिने हिमाचल प्रदेश के मुख्‍यमंत्री वीरभद्र सिंह के आवास पर छापा मार के सीबीआई दस्तावेज खंगरलसि आ उनुका खिलाफ भ्रष्‍टाचार के मामला दर्ज कइलसि. यूपीए सरकार के दौरान केन्‍द्रीय इस्‍पात मंत्री रहल वीरभद्र सिंह पर भ्रष्‍टाचार के आरोप के जाँच पिछले सरकार का दौरान शुरु हो गइल रहुवे बाकिर तबहियों कांग्रेसी नेता एह छापा के राजनीतिक बदला लेबे खातिर कइल बतावत बाड़ें. देश में पहिला बेर कवनो मौजूदा मुख्यमंत्री का आवास पर एह तरह के छापा डालल गइल बा.\nअसम में धुबरी जिला के अगोमानी इलाका में तनाव का बाद बेमियादी कर्फ्यू लगा दीहल गइल बा. ओहिजा के एगो मजहबी जगह से आपत्तिजनक सामान मिलला का बाद तनाव पसर गइल आ पुलिस 17 जने के हिरासत में ले लिहलसि.\nभारत के सीमा से लागल नेपालगंज जिला में नयका नेपाली संविधान के विरोध करत लोग पर सुरक्षा बल के कार्रवाई से नौ लोग घवाहिल हो गइल बा. ई लोग भारत से आवत सामान के नेपाल में घुसे नइखे देत.\nभारत के सानिया मिर्जा आ स्विटजरलैंड के मार्टिना हिंगिस के जोड़ी काल्हु ग्वांगझू ओपन टेनिस टूर्नामेंट में महिला डबल्‍स के खिताब जीत लिहलसि. फाइनल में ई लोग चीन के शिलिन शू अउर शियोदी यू के जोड़ी के हरा दिहलसि. ओने ताइवान में यूकी भाम्‍बरी एटीपी चैलेंजर टेनिस टूर्नामेंट के फाइनल में पहुंच गइल बाड़न.\nबिहार विधान सभा चुनाव के पहिला दौर के चुनाव खातिर परचा वापिस लेबे के आखिरी दिने उनइस जने परचा वापिस ले लिहलें. अब 596 उमीदवार मैदान में रह गइल बाड़ें. दुसरका चरण के मतदान खातिर बत्तीस विधान सभा क्षेत्र ला परचा दाखिल करे के काम चलत बा. शनिचर का दिने एक सौ उमीदवार आपन परचा दाखिल कइलें. अबले 210 उमीदवार परचा दाखिल कर चुकल बाड़ें. मुख्यमंत्री रहल आ हिअमो सेकुलर के अध्यक्ष जीतन राम मांझी शनिचर का दिने इमामगंज से परचा दाखिल कइलन. 29 सितंबर का दिने एह दौर के परचा के जाँच होखी.\nआयकर विभाग का तरफ से मुख्यमंत्री रहल जीतन राम मांझी आ भाजपा के चार गो सांसदन समेत सोलह गो जनप्रतिनिधियन के नोटिस जारी क के पूछल गइल बा कि एह लोग के संपति में पाँचगुना इजाफा कइसे हो गइल बा. आयकर विभाग एह लोग के दाखिल कइल 2010 के विधानसभा चुना‌व आ 2014 के लोकसभा चुनाव ला परचा के आधार बनवले बा.\nगया के मशहूर पितरपख मेला आजु से शुरु हो गइल बा आ सतरह दिन ले चली.\nTags: News in Bhojpuri, खबर भोजपुरी में, टटका खबर, नरेन्द्र मोदी, नेपाली संविधान, बिहार विधान सभा चुनाव, मक्का, वीरभद्र सिंह, संयुक्त राष्ट्र, सानिया मिर्जा, सिलिकन वैली


पवन सिंह जबरदस्ती शादी रचवलें शुभी शर्मा से – Anjoria\nपिछला दिने सिनेमा भोजपुरी के चर्चित अदाकारा शुभी शर्मा से सुपरस्टार पवन सिंह जबरदस्ती बिआह रचा लिहलें. अब ई सुन के कुछ अइसन वइसन मत सोचे लागीं काहे कि ई त फिल्मी मामिला ह आ ‘वीर बलवान’ में देखे के मिली. एह बिआह के शूटिंग हालही में राजपीपला (गुजरात) में करावल गइल.\nएह फिलिम के निर्देशक राजू हउवें.\nबतावत चलीं कि एहसे पहिले शुभी पवन के जोड़ी ‘भईया के साली ओढ़निया वाली’ में आइल रहुवे.


‘भोजपुरी साहित्य में महिला रचनाकारन के भूमिका’ के लोकार्पण अउरी पुस्तक चर्चा - मैना: भोजपुरी साहित्य क उड़ान (Maina Bhojpuri Magazine)\nHome ‘भोजपुरी साहित्य में महिला रचनाकारन के भूमिका’ के लोकार्पण अउरी पुस्तक चर्चा\nमहिला लोगन के जोगदान हमेसा से समाज, संस्कृति अउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा हमेसा से भरले-पूरले बानी। महिला लोगन के योगदान हर भाषा, सभ्यता आउर संस्कृति में रहल बा। महिला लोगन के एही योगदान का बटोरे वाली ऐतिहासिक किताबि ‘भोजपुरी साहित्य में महिला रचनाकारन के भूमिका’ का भव्य लोकार्पण गांधी शांति प्रतिष्ठान में सांझ 20 जनवरी 2020 के भइल।\nकार्यक्रम के अध्यक्ष श्री अशोक लव किताब के उपयोगिता बतावत कहलें कि सर्व भाषा ट्रस्ट के उद्देश्य अब सभका सोझा बा। मुख्य अतिथि पं. हरिराम द्विवेदी एकरा के मिल के पाथर बतवलें। आ कहलें कि अइसन किताबन से भोजपुरी के जरूर कल्याण होखी।\nऐतिहासिक पुस्तक ‘भोजपुरी साहित्य में महिला रचनाकारन के भूमिका’ का प्रकाशन ‘सर्व भाषा ट्रस्ट, दिल्ली’ कइले बा। एह किताबा के संपादन डॉ सुमन सिंह, केशव मोहन पाण्डेय आ जयशंकर प्रसाद द्विवेदी ने कइले बाड़ें। एकरा लोकार्पण का बेरा वक्ता लोग एकरा उपयोगिता आ महत्व के रेखांकित कइलें। ओहिंजे एकरा विषय-वस्तु के प्रेरको बतवलें। वक्ता लोगन में डा. सुनीता कहलीं कि एह ऐतिहासिक किताबि के पढ़िके सभे के गरब होखी। एह किताबि में हर तरह के आ हर भाव के आलेख बा। साँचो अइसन किताबि के भोजपुरी में जरूरत रहल ह। रंगश्री के संस्थापक महेंद्र प्रसाद सिंह कहने कि एह किताबि में महिला साहित्य पर समीक्षा बा, चर्चा बा आउर महिला लोगन के रचित कहानी, कविता आ ग़ज़लो बा।\nप्राध्यापक आ मैथिली-भोजपुरी अकादमी के सदस्य डॉ. मुन्ना पाण्डेय किताब के अकादमिक महत्त्व बतवलें आ कहलें कि सभे के एह किताबि के दिल खोलके स्वागत करे के चाहीं। राजीव उपाध्याय, डॉ नीतू कुमारी "नूतन" एह किताब के बरियार समीक्षा रखलीं। एकरा पहिले विषय प्रर्वतन करत केशव मोहन पाण्डेय एह किताब के कल्पना आउर रचनाकारन के सहयोग के संगे एह किताब के एह स्वरूप के विस्तृत जानकारी दीहलें। उद्घटनकर्ता श्री अशोक श्रीवास्तव के संगे विशिष्ट अतिथि आ विद्वत जन उदेश्वर सिंह, कमलेश कुमार मिश्र, सतेन्द्र यादव, श्री सतीश त्रिपाठी किताब के खाति आपन शुभकामना दीहलें। कार्यक्रम के अंत मे जे पी द्विवेदी आगंतुक लोगन के प्रति धन्यवाद ज्ञापित कइलें।कार्यक्रम के सफल संचालन सर्वेश तिवारी, इंदुमति मिश्र आ शशिरंजन मिश्र जी ने कइलें। कार्यक्रम के समापन राष्ट्रगान से कइल गइल।


बिसतुइया - विकिपीडिया\n(बुछकुतिया से अनुप्रेषित)\nबिछकुतिया चाहे बिसतुइया एगो रेंगनी हिया जेकर 6000 गो ले प्रजाति हीखेला आ अंटार्कटिका छोड़ी के मय महादेसन मे पाइल जाला। बिछकुतिया सभ के जात अत बिसाल बाटे, जेहमे बिछखपड़ा से लेके गेको तक आजालऽसन। लमाई मे एह जात मे एकात सेंटीमीटर से लेके तीन मीटर बड़ कमोड़ो ड्रैगन तक आवेलऽसन।\n1 देह के बनावट\n1.1 सभसे छोट आ सभसे लाम\n2 देह के काज\n3 चाल चलन\n3.2 सनेस दिहल\n4 पर्यावरन शास्त्र\n4.4 आपन अंग अलगा गइल\n5 मनई जोरे संबन्ह\nदेह के बनावट[संपादन करीं]\nसभसे छोट आ सभसे लाम[संपादन करीं]\nब्रुकेशिया मिक्रा नांव के बिछखपड़ा सभसे छोट होला आ कमोडो ड्रैगन सभसे लाम।\nबिछकुतिया सभ के गोल देह, छोट नेटी प ऊंच मुड़ी, चारि गो गोड़ आ लाम पोंछ होखेला, कोनो कोनो के पोंछ नाहियो होखे। एकनि के साँपे लेख गर्दन लगे के हाड़ होखेला। कोनो कोनो बिछकुतिया के पोंछ कुछु धरहू के काजे आवेला।\nएकिनी मे चाम केराटीन मे बनल चोञटा होखेला। ई देह मे पानी के कमी होखे से बचावेला आ एकरे चलते बिछकुतिया सभ रेगिस्तानो मे रहि लेवेलिसन। साँप लेखा बिछकुतियो केंचुली छोड़ेले, साँप एक हाली मे सवसे देहि के खाली एगो केंचुली छोड़ेला बाकिर बिछकुतिया सभ के केंचुली बहुत भागे छुटेला।\nबिछकुतिया साकाहारी, माँसाहारी, सब्बाहारी सभ होखेलीसन। बिछकुतिया सभ के खाए के हिसाब से सभ दाँत एक्के नियन होला बाकिर केहू केहू के लगे अलग अलग दांतो होखेला।\nदेह के काज[संपादन करीं]\nबिना गोड़ के बिछकुतिया के छोड़ देल जाव तऽ एकीनी लगे चारि गो गोड़ होखेला जेकरा दहिना आ बाँवा के परापरी आगा बढ़ा के आ देहि के मोड़ के एकीनी के चलेलिसन। देहि मोड़ला के चलते चलत घड़ी साँस घिचे मे दिक्कत होखेला आ एही चलते एकिनि के हाली थाक जलिसन। एकीनि के बहुत सभ जात दुओ गोड़ प भाग सकेलऽसन। कुछु कुछु अपना के आपन अगवल्ला गोड़ आ पींछी प ठाड़ कऽ सकेलीसन। कोनो कोनो बिछकुतिया जइसे की डैरको उड़ियो सकेलीसन: डैरको बिछकुतिया 60 मीटर ले उड़ सकेले। कोनो कोनो बिछकुतिया देवाल चाहे छत्ता प सट के चल सकेलिसन।\nगेको के गोड़\nबिछकुतिया सभ देख, छू, सुँघ आ सुन सकेलीसन। ई सभ के संतुलन एह पे निर्भर करेला की ऊ परजाती केने रहेला, जइसे की लोटनी जेवन की माटी मे रहेले ऊ जादे तर छु के आ सुंघ के आपन काज करेले तऽ गेको सभ देख के आपन सिकार करेला। बिलगोह लगे देखे, छुवे आ सुँघे के तागत होखेला। कोनो कोनो आपन मति अंग के अजीब इस्तेमाल करेलीसन, जइसे बिछखपड़ा आपन आँखि के गोल गोल नचा सकेला। बिछकुतिया सभ लगे कान ना होखे ओकरा जगहा प बिलकी होखेला जेकरा से एकिनि के सुनेलीसन।\nबिलगोह आपन जीभ से सूँघेला\nबिछकुतिया लगे फेरोमोन सुंघे के तागत होखेला। बिलगोह सभ सूँघे ला आपन जीभि के परजोग करेलऽसन। कोनो कोनो जइसे ईगुआना के मुड़ी के उपरा एगो तीसरका आँखि होखेला। एह आँखि से देखल तऽ ना जा सके बाकिर अन्हार आ अंजोर के पता लगावल जा सकेला। ई मुड़ी के ऊपर सिकारी सभ के पता लगावे आ बांचे मे काम आवेला।\nकोनो कोनो बिछकुतिया जइसे की गिला मॉन्स्टर, मे बीख होखेला\nबरिस 2006 ले इ मानल जात रहे जे बिछकुतिया सभ मे बिख खाली गिला मॉन्स्टर आ मेक्सिकन बिडेड बिछकुतिया मे होखेला। बाकिर, बिलगोह परजाति के कोनो कोनो बिछकुतिया, कमोडो ड्रैगन संहित्ते, आपन मुह मे बिख बानवेलऽसन। ऑस्ट्रेलिया के लेस बिलगोह के बिख से बेहोसी आवे लागेला, आ खून बहुत बसी बहेला, काहे कि बिख से खून पातर हो जाला आ जमेला ना, आ बिपी कम हो जाला।\nसवाना बिलगोह आ हरियर इगुआना के फेफड़ा प भइल सोध मे पता लागल की एकिनि मे एक दिक मे हवा जाला।\nदुगो लोटनी जनन करत\nबिछकुतिया सभ के देहे मे वीर्य आ अंड मिलेला आ निसेचित होखेला। ई काज तब चालू होला जब एगो नर एगो मादा जोर संभोग कर के ओकरा भीतर आपन विर्य छोड़ देवेला। बिछकुतिया के बेसी परजाती अंडा देवेला। मादा खोता चाहे भूञा प आपन अंडा देवेले।\nबहुते बिछकुतिया मे अंडा के छिलकोइया चाम लेखा होला, जेकर चलते पानी बहरा भितरा आ जा सकेला बाकिर अईसन परजात जे की सुखल जगहा प रहेला होकर अंडा के छीलकोइया कैल्सियम के होखेला। अंडा मे, भूरुन ओकर जरदी से पोसक तत्व लेवेला। अंडा के सेवल ना जाला आ मादा अंडा देला के बाद ओकरा छोड़ देवेले। कोनो कोनो परजात अंडा सेवबो करेला।\nलमसम बिस परतिसत बिछकुतिया अंडा ना देके बच्चा के जनम देवेले। भुरुन के पोशक तत्व पल्सेटा से मिलेला। केतना बिछकुतिया बिना सम्भोग के जनन करेले।\nबिछकुतिया सभ के लिंग निर्धारन तापमान से होला। कम तापमान मे बेसी मादा जनमेले बाकिर बेसी तापमान मे बेसी नर जनमेला। कोनो कोनो क्रोमोसोम ओ से लिंग निर्धारन होला, जेहमे नरो के क्रोमोसोम (XY आ XXY) एक ना होखे आ मादो (ZW) के एक ना होखे।\nचाल चलन[संपादन करीं]\nबेसी बिछकुतिया दिने बहरा निकलेले, बाकिर कुछु कुछु रतियो खानी बहरा आवेले। बिछकुतिया आपन देह के तापमान बना के ना धर सकेले एही चलते ई सूरूज के घाम मे गरमी लेवेले, जेसे देहि फरहर हो जाला।\nदुगो बलुइया बिछकुतिया लड़त\nनर सभ आपन हाता बनावेलऽसन, जेह मे मादा सभ के लोभावे ला संसाधन रहेला, आ होकरा ऊ दोसर नरन से बचावेला। संसाधन मे देह गमरावे के, खाए के आ खोता बनावे के जगहा आवेला। परजाति के रहे के जगहा ओकर हाता के बनावट बतावेला जइसे पथली बिछकुतिया, पहाड़ प रहेलीसन। कोनो कोनो परजात समुहो बना के रहेला।\nसनेस दिहल[संपादन करीं]\nबिछकुतिया सभ मादा के लोभावे आ दुश्मन सभ के हड़कावे ला सनेसा देवेलऽसन। ई सनेस देह से अलग अलग काज कऽ के दिहल जाला जइसे दंड, पोंछी हिलावल, रंग बदलल आ मुह खोलल। इगुआना सभ के नेटी लगे एगो झोरा लेखा कुछु होला, जेवन की अलग अलग आकर आ रंग के होला, हेकरो फूला पचका के सनेसा दिहल जाला। कोनो कोनो लगे गाढ़ नील झोरा होखेला आ ई अल्ट्रावायलेट तारंग से सनेसा देवेलऽसन। नील जीभी लोटनी आपन नीला जीभ देखा के खतरा के सनेसा देवेलीसन।. बिछखपड़ा सभ देहि के रंग बदल के सनेसा देवेलऽसन। ई खीस बरला प चटख रंग देखावेलऽसन आ हार मनला पा गाढ़।\nटोकाय गेको के संभोग सनेसा\nपर्यावरन शास्त्र[संपादन करीं]\nगाँछ प एगो बिछकुतिया\nथार रेगिस्तान के एगो बिछकुतिया\nबिछकुतिया अंटार्कटिका आ कोनो कोनो टापू छोड़ि के दुनिया मे सगरी पइल जाले। ई समुद्र तल से लेके एहसे पान हजार मीटर ऊँचाई के पाईल जाले। अइसे तऽ एकिनि के गरम जगहा प रहल पसन करेलीसन, बाकिर पाला जगहो प रहे के आदि होखेलीसन। ई भुञया, गांछ, पथल सभ मे राहेलिसन। समुद्री ईगुआना समुंदर मे रहेला।\nपक्खीमी हरियर बिछकुतिया टिड्डा मार के खात\nबिछकुतिया सिकार कऽ के खालिसन। बहुते परजाति बइठ के सिकार के असरा देखेला फेर होकरा धरेला।\nबिछकुतिया सभ बहुते बिधी से छल करेले। बहुते के चाम पेड़ पौधा के रंग के रहेला। कोनो कोनो बिछकुतिया तऽ उहे पथल प रहेले जोन ओकर देह के रंग के होखेला, आ एकरा से उ सिकारी सभ से बाचल रहेले। कोनो कोनो आपन रंग बदल लेवेले।\nआपन अंग अलगा गइल[संपादन करीं]\nलोटनी के पोंछ कटला के बाद हिलत\nबिछकुतिया सभ मे आपन पोंछ छोड़े जोग होखेलिसन। एकरा से ऊ सिकारी सभ से बाच जालिसन। छोड़ला के बाद पोंछ हीलत रहेला आ एकरा से सिकार के धेयान ओही प रहि जाला आ बिछकुतिया भाग जाले।\nमनई जोरे संबन्ह[संपादन करीं]\nबहुते बिछकुतिया मानुस के कस्ट ना करे। कमोडो ड्रैगन के कबो कबो मानुस प परहार करत देखल गइल बा।\nहरियर इगुआना पोसुआ होखेलऽसन।\nबहुते बिछकुतिया जइसे की हरियर इगुआना पोसुआ होखेलीऽसन।\nबिछकुतिया प बहुते लोक कथा आ खीसा समाज मे बाड़ऽसन। आस्ट्रेलिया मे मानल जाला जे टोरातर्रो, जेवन की बिछकुतिया देवता रहन ऊ मानुस के मरद आ मेहरारू मे बाँटी दिहलन। अमेजोन मे बिछकुतिया के पसुअन के राजा मानल जाला। भारत के भोजपुरी क्षेत्र मे लइकन मे एगो मनता रहेला जे लोटनी के पोंछ तीन हाली कानी अंगुरी से छुवला से पइसा मिलेला।\nमध्य अमेरिका मे हरियर इगुआना के खाइल जाला आ "गाँछ प के मुरगा" कहल जाला, काहे कि ई गाँछ प रहेलऽसन आ एकीनि के सवाद मुरगा लेखा होखेला।\n↑ Reptile Database. Retrieved on 2012-04-22\n↑ Muir, Hazel (3 December 2001). "Minute gecko matches smallest reptile record". New Scientist.\n↑ McDiarmid, Roy W. (2012). "Reptile Diveristy and Natural History: An Overview". मूल काम McDiarmid, Roy W.; आ अन्य. (संपा.). Reptile Biodiversity: Standard Methods for Inventory and Monitoring. प. 13. ISBN 978-0520266711.\n↑ Irschick, D. J.; Jayne, B. C. (1 May 1999). "Comparative three-dimensional kinematics of the hindlimb for high-speed bipedal and quadrupedal locomotion of lizards". Journal of Experimental Biology. 202 (9): 1047–1065. PMID 10101105 – वाया jeb.biologists.org.\n↑ Frasnelli, J.; आ अन्य. (2011). "The vomeronasal organ is not involved in the perception of endogenous odors". Hum. Brain Mapp. 32 (3): 450–60. doi:10.1002/hbm.21035. PMC 3607301. PMID 20578170.\n↑ उद्धरण खराबी:Invalid <ref> tag; no text was provided for refs named Wilson2012\n↑ Brames, Henry (2007), "Aspects of Light and Reptile Immunity" (PDF), Iguana: Conservation, Natural History, and Husbandry of Reptiles, 14 (1): 19–23 [मुर्दा कड़ी]\n↑ Pianka and Vitt, pp. 108.\n↑ Pianka and Vitt, pp. 117–118.\n↑ उद्धरण खराबी:Invalid <ref> tag; no text was provided for refs named Pianka-Vitt119\n↑ 12.0 12.1 उद्धरण खराबी:Invalid <ref> tag; no text was provided for refs named Pianka-Vitt86\n↑ Pianka and Vitt, pp. 32–37.\n↑ Pianka and Vitt, pp. 94–106.\n↑ उद्धरण खराबी:Invalid <ref> tag; no text was provided for refs named Pianka-Vitt87\n↑ उद्धरण खराबी:Invalid <ref> tag; no text was provided for refs named Firefly\n↑ उद्धरण खराबी:Invalid <ref> tag; no text was provided for refs named Langley\n↑ Ligon, Russell A (2014). "Defeated chameleons darken dynamically during dyadic disputes to decrease danger from dominants". Behavioral Ecology and Sociobiology. 68 (6): 1007–1017. doi:10.1007/s00265-014-1713-z.\n↑ "Referencias culturales - todo iguanas verdes". ओरिजनल से 2016-10-26 के पुरालेखित. पहुँचतिथी 2018-11-25.\n"https://bh.wikipedia.org/w/index.php?title=बिसतुइया&oldid=677756" से लिहल गइल\nसगरी लेख जिनहन में मुर्दा बाहरी कड़ी बा\nएह पन्ना पर आखिरी बेर संपादन 1 सितंबर 2020 के 16:09 बजे भइल रहल।